Gaizka Morales: "Sekulako pribilegioa izan da Arriaga antzokian dantza egitea" — dantzan.eus\nHemen zaude: Hasiera › Hemeroteka › Gaizka Morales: "Sekulako pribilegioa izan da Arriaga antzokian dantza egitea"\nGaizka Morales: "Sekulako pribilegioa izan da Arriaga antzokian dantza egitea"\nEzagutzen dutenek ondo dakite zer-nolako pasioarekin bizi duen dantza elgetarrak. Pozgarria da ametsak betetzen ikustea. Amets horietako bat da Dresden Frankfurt Dance Company-ko dantzaria izatea. Abuztu amaieran joango da Alemania aldera.\nZer izan da zuretzat Arriaga antzokian dantzatzea?\nSekulakoa izan da. Bartzelonako Lizeoan ere dantzatu izan dut, baina egun bakarrerako joanda. Kasu honetan, hilabetez izan gara antzokian sorkuntza prozesua eta entseguak egiten. Polita izan da; egunero agertoki horretan eta norberaren kamerinoarekin! Gero, obra bera ere oso jolasgarria da. Pertsonaia asko egin ditugu, arropa aldaketa oso bizkorrekin, eta antzerkirako espazioa genuen dantzariok... Oso-oso ondo egon da. Sekulako pribilegioa izan da.\nEtxekoen berotasuna ere sumatuko zenuen, ezta?\n[Barre] Bueno… asko! Zapatuan Elgeta erdi etorri zen emanaldia ikustera. Oso-oso hunkigarria izan zen.\nEsanguratsua da egiten ari zaren ibilbidea, baina Alemaniarako pausoa ez da nolanahikoa.\nOraingoz, urtebeterako kontratua lortu dut asko gustatzen zaidan eta Europa mailan onenetakoa den Dresden Frankfurt Dance Company-rekin. Dantza garaikideko konpainia bat da, eta oso pozik nago. Kontratu ona da: nire oporrekin eta lanorduekin. Gainera, dantzariek ballet entrenamendu oso indartsuak egiten dituzte, eta Jacopo Godani zuzendariak gorputzaren mugimendua ulertzeko modu oso espezifikoa du. Apirilean jaso nuen dei bat esanez zerrenda batean nengoela, eta joateko audizio bat egitera. Bi egun egin nituen haiekin, eta ikusi nuen beste mundu bat dela. Berehala esan zidaten eurekin nahi nindutela. Amets bat betetzea da niretzat.\nEuropa mailako birak etorriko dira, orduan?\nEz dakit pandemiarekin zer gertatuko den, baina, ziurrenik, bai. Europa osoan mugitzen den konpainia da. Uste dut irailean Serbian dugula emanaldi bat. Asko ikasiko dut, seguru!


Mugaritz: Ingurumena I + D Porto Muiños - Investigación de nuevos ingredientes | Mugaritz\nPorto-Muiños, itsasertzeko baratzak\nMugaritz eta Porto-Muiños hainbat ikerketa proiektutan elkarlanean ari dira sukaldaritzan gutxi erabiltzen diren produktuak berreskuratzeko asmotan.\nAzken urteotan Porto- Muiños eta Mugaritz ekosistema berezi baten berreskurapenean eta ustiapen arduratsuan elkarlanean aritu dira. Itsasertza naturako laztasunengatik kaltetuta dagoen espazio bat da. Itsasertzean, non itsaslabarrak, dunak eta padurak aurkitu daitezkeen, ura eta gatza gogor jotzen dute. Hiru paisai mota hauek flora paregabea eskaintzen dute, sukaldaritzako ezaugarri oso interesgarriekin. Belar halofiloak inguruneari egokitzeko duten gaitasunarengatik dira ezagunak. Gatzarekiko tolerantzia altua izateagatik ezaugarritzen dira, honek zaporetsuagoak eta sukaldaritzarako ezin hobeak bihurtzen ditu. Landare hauek aldez aurretik apailatuak daudela esan daiteke. Gehienak landare kontinentalen bertsio gazitua dira. Barnealdean modu basatian edo landatuta espinakak, karduak, ihiak, mingarratz handiak edo zerbak hazi egiten diren bezala, itsasertzean landare mota berdinak hazi daitezke, desberdintasun sentsorial txikiekin (gaziagoak eta batzuetan gogorragoak).\nLan hau etapa desberdinetan banatu da. Lehendabizi, basalandare mota interesgarrienak bilatu eta aukeratu ziren. Mugaritz-ek dastatze eta aukeraketa frogak egin zituen. Porto Muiños-ek landareen habitateko baldintza naturalak imitatuz laborantza sistema oso bat diseinatu du. Horretarako ureztatze, eguraste eta laborantza- patroi esklusiboak sortu ditu. Emaitza sukaldaritzarako erabilera asko izan ditzakeen itsasertzeko landare sorta da.\nHondartzako barrabas-belarrak, mingarratz handia, itsas zerba, kostako tipulatx, padurako espinaka, itsas mihilua …\nTitus Andronicusen dastaketa


14/07/2019 11:30 - 11:30\nAkarlanda zabalgunea* (Erandio, Bizkaia)\n12:00 – “Bilbo Dulce Salado”-ko Luis eta Maríak antolatu eta ordaindutako gaileta apainketa tailerra. 2 ordu iraungo du.\n14:00 – Bazkaria zabalgunean (familia bakoitzak bere kabuz).\n15:30 - Haurrentzako jolasak eta musika Zawpeko Viernes Unpluggedeko boluntarioen esku.\n*Akarlanda Bilboko hirigunetik 8 minutura dago. Loiuko udalerritik, BI-3704 errepidetik igo Unbeko gaineruntz. Kilometro bat aurrerago, saihesbidea dago ezkerretara, Leioako nibertsitateruntz, BI-3731 errepidetik. Metro gutxira berriz ezkerretara jo eta bertan dago Akarlanda zabalgunea.


Tasio Erkiziak 'Bizipenak eta hausnarketak' liburua aurkeztu du - Oñati - Goiena.eus\nTasio Erkiziak 'Bizipenak eta hausnarketak' liburua aurkeztu du\nImanol Gallego 2017-03-15 13:13\nTasio Erkizia ezker abertzalearen kide historikoak Bizipenak eta hausnarketak izeneko liburua argitaratu du Txalaparta argitaletxearen eskutik, eta horren aurkezpena egin zuen atzo Oñatiko kultura etxean. Herriko Sortuk antolatutako ekitaldiak herritar ugari erakarri zituen.\nEskarmentu luzea du Tasio Erkiziak politikagintzan, betiere ezker abertzalearen inguruan. Herri Batasunaren Mahai Nazionaleko kidea izan zen hogei urtez, eta instituzioetan ere aritu izan da. Erkiziaren hitzetan, Bizipenak eta hausnarketak liburua biografia soila baino, lekukotasun politiko bat da. Besteak beste, belaunaldi baten ametsak, galerak eta lorpenak partekatzen dira liburuan.\nHerritar ugari gerturatu ziren liburuaren aurkezpenera eta Sortuko Aitor Lizarraldek aurkeztu zuen Erkizia. Ekitaldia hasi aurretik, Mikel Biain alkatea Ezker Abertzaleko kide historikoa agurtzera gerturatu zen. Erkiziak apaiz izan zen garaitik Oñatirekin duen harreman estua gogora ekarriz hasi zuen hitzaldia. Ondoren, Bizipenak eta hausnarketak liburuan jasotako gaiei ekin zien. Lesakatik Bilbora eta frankismotik ziklo politiko berrira doan bidaia honetan, Erkiziak begirada hurbila eskaini die, bere ustez herri proiektuaren eraikuntzaren protagonista izandako norbanako eta prozesuei.\nErkizak baina, aurrerapauso horien meritua ezker abertzalearena baino, euskal gizartearen lana izan zirela azpimarratu zuen.Liburuaren egileak ezker abertzalearen mende erdia "esnatu, eraiki eta eutsi" aditzekin laburbildu du, baina Bizipenak eta hausnarketak ez da iraganean geratzen, Arnaldo Otegik liburuaren hitzaurrean dioenez, independentziazko etorkizun bat izateko iragana irakasgai eta oraina lanabes izan dute.


Vitoria-Gasteiz 'Green Capital 2012' ekimenak toki nabarmena izango du stand barruan: moketa berde bat jarriko da Ifemako bisitariei ongi etorria egiteko eta Euskadi egongo den pabiloiraino eramango ditu.\nDatorren asteazkenetik igandera bitarte izango den Madrilgo feriaren 32. edizioan Euskadik daukan standean mahai bat egongo da eta ipadak izango dira mahai horretako platerak, bisitariek elkarreragiteko aukera izan dezaten. Guztira, 1.000 metro karratutik gorako eremua izango da.\nEusko Jaurlaritzaren Industria, Berrikuntza, Merkataritza eta Turismo Sailak, Basquetour Turismoaren Euskal Agentziaren bitartez, Madrilgo Turismoari buruzko Nazioarteko Turismo Azokan (Fitur) hartuko du parte aurten ere. Azoka hori urtarrilaren 18an (asteazkena) hasiko da eta 22ra (igandea) bitarte egongo da irekita.\nAurreko edizioan bezalaxe, 'Euskadi, goza ezazu' markarekin joango gara, gastronomian inspiratuta dagoen stand batekin. Erdiko plaza handi batek egingo die ongietorria bisitariei eta, bertan, bisitariek promozio-eremuak ikusiko dituzte; edizio honetan eta berrikuntza gisa, produktuen arabera banatuta egongo dira eremu horiek, azpimarken arabera banatuta egon ordez.\nBeste atal batzuen artean, standean lanerako gune bat ere badago (10 mahai) sektoreko enpresaburuentzat; gune hori asteburuan Gasteizi utziko zaio Green Capital 2012 sustatzeko jarduerak egiteko. Era berean, set bat jarriko da www.tveuskadi.net webgunearentzat, eta hor standean gertatzen dena emango da; horretaz gain, irrati-estudio bat ere jarriko da eta hortik hainbat programa emango dira.\nFiturrera (turismo-sektorearen hitzordurik garrantzitsuena estatuan) bertaratzen diren bisitariek Euskadiko standera joaten badira jende guztiarentzat eskuragarria den eremu batekin egingo dute topo. Horretarako, zabalera bereziko ateak egin dira, informazio-mahaien altuera jaitsi da eta informazio-mahai nagusian begizta magnetiko bat jarri da entzuteko desgaitasuna duten pertsonentzat. Halaber, Euskadi helmuga irisgarria dela dioten liburuxkak emango dira. Hori guztia beste aurrerapen bat gehiago da Eusko Jaurlaritzak irisgarritasunarekin hartu duen konpromisoaren barruan.\nEremu batean taberna/dastaleku bat dago eta, hor, zerbitzatuko diren pintxoen menu birtualaren erakustaldi bat egingo da. Asteburuan taberna gastronomia-tailer bihurtuko da, bakoitzak 22 pertsonentzako zortzi lizentzia izango ditu, eta bisitariek beren pintxoa egiteko eta dastatzeko aukera izango dute. Azkenik, irudi baten bitartez, Ordiziako azokaren 500. urteurrenari buruzko aipamen berezi bat egingo da.\nVitoria-Gasteiz, 2011ko urtarrilaren 13a\nRT @afrikaelements: #Euskadi se presentará en #Fitur con la gastronomía como eje central http://t.co/u3srGG0k\n#Euskadi se presentará en #Fitur con la gastronomía como eje central http://t.co/u3srGG0k


Garik joko du Orozkorock jaialdiaren bigarren edizioaren aurkezpenean - Orozko - Aiaraldea.eus\nTxabi Alvarado Bañares 2019-12-13 11:05\nDonibane aretoan eskainiko du Garik kontzertua. / Dena Flows\nDonibane aretoan izango da zita, abenduaren 27an, 20:00etan. Oraindik ez dute jaialdia noiz egingo duten zehaztu, baina sei taldek joko dutela aurreratu dute.\nOrozkorock ekimenak aurrera darrai. Datorren abenduaren 27an egingo dute jaialdiaren bigarren edizioaren aurkezpena, 20:00etan Donibane aretoan. Ordu erdi beranduago Garik joko du, toki berean. Emanaldia ikusteko sarrerek 8 euro balioko dute eta Itxina tabernan egongo dira salgai. Musika eskaintza ez da Hertzainak taldeko kide ohiaren emanaldiarekin amaituko, 22:30ean Lomoken Hoboken taldeak joko baitu Jentilzulo kulturgunean.\nEgun horretako aurkezpen ekitaldian emango dute Orozkorocken bigarren edizioaren nondik norakoen berri. Iragan maiatzean antolatu zuten musika maratoia lehenbizikoz, eta balorazio positiboa egin zuten antolatzaileek.\n“500 pertsona baino gehiago bertaratu ziren, nahiz eta eguraldi oso txarra izan. Jendearen jarrera oso positiboa izan zen, nahiz eta karpatik kanpo sekulako euri zaparrada egon”, oroitu du Josu Amundarainek.\nOrozkorock elkarteko kidearen hitzetan, “nahiko argi” izan zuten orduan jaialdiarekin aurrera jarraituko zutela. Ildo berari eusteko asmoa dute: rock&rolla. “Ez ditugu gainontzeko musika estiloak mespretxatzen, baina gure jarrera nahiko rock&rolleroa da eta horretan jarraituko dugu”.\nHala ere, hainbat aldaketa aurreikusi dituzte datorren urteko edizioari begira. “Sei taldek joko dute, lehen jaialdian baino gutxiago”, aurreratu du Amundarainek. Ez du taldeei buruzko informazio gehiago eman, baina maila “apur bat” igoko dela jakinarazi du: “talderen bat oso potentea izango dela uste dugu”.\nJaialdia karparen gunera ez mugatzea da antolatzaileek duten beste erronketako bat. “Herriko plazan ekintzaren bat antolatzen saiatuko gara”.\nAmaitzeko, auzolanak jaialdiaren antolakuntzan duen garrantzia nabarmendu du Amundarainek. “Lehen edizioan 100 herritar inguru egon ziren laguntzen, eurek gabe ezinezkoa izango litzateke ekimena aurrera ateratzea”.


BASERRI ESKOLAKO JARDUERAK\nKirola eta pottokak\nOsatu zure programa\nJARDUERAK ETA ATERPETXEA\nTarifak eta programak\nSastarrain baserri eskola eta aterpetxea, izen bereko bailara txiki eta atseginaren erdigunean dago kokatuta, Zestoan, Gipuzkoan, herrigunetik 1,7 km-ra. Bailara txiki honetan, zelai multzoak eta zuhaiztiak ugariak diren honetan -euskal atlantiar paisaiaren erakusgarri-, Ekaingo koba eta Ekainberri museo-gunea daude.\nEsan liteke, antzinako Historiaurrean, eta baita ondorengo aroetan ere, gizakia bailara honetan bizi izan zela, garaian garaiko eraldaketetara egokituz. Ez da harritzekoa, beraz, hemendik hurbil, beste museo-gune bat topatzea: Lili Erdi Aroko jauregia.\nHistoriaren arrasto hau, eta nekazaritzara zein abeltzaintzara bideratutako bailararen ustiapen tradizionala, Sastarrainen bereizgarriak dira, nolabait, eta bereizgarri horiek, hain zuzen ere, euskal landa-eremua eta gure arbasoen lehen urratsak ezagutzeko toki aproposa bilakatzen dute.\nZestoako herriak (3.400 biztanle), Urola bailarari (Azpeitia, Loiola, Azkoitia), Gipuzkoako itsasalderantz (Zumaia, Deba, Getaria, Zarautz) ateak irekitzen dizkiola esan liteke, kostaldetik 7 km-ra baitago.\nSastarrain S.L. Ekain Bidea, 6 20740 Zestoa (Gipuzkoa) - Tel.: 943 14 81 15 - Email-a: sastarrain@sastarrain.com


(«Koxtape Arraun Elkartea» orritik birbideratua)\n(San Juanek 10)\n(San Juanek 3)\n(San Juanek 6)\n(San Juanek 5)\n2019: Liga 5.a (KAE 1 Liga)\n2020 KAE 1 Ligan\n"Club Atlético Koxtape" elkartea 1965ean sortu zuten, eta bertan arraun taldea, aurretik herrian egondako taldeen ondorengoa izanik. 1980ko hamarkadan iraganaldi arrakastatsuari jarraipena eman zioten, batik bat Bizkaiko traineruekin lehian. 1991n banatze prozesu latza gertatu zen taldearen barruan eta Donibaneko Arraunlariak elkarte berria sortu zuten Koxtapez gain. 2002an, hala ere, bi taldeek bat egin zuten, "San Juan" izena hartuz. Traineruaren izena ere San Juan izan da hamairu urtez, baina arraunlarien eskatuta 2015eko Kontxako Banderarako Erreka izen historikoa berreskuratu dute.\n2018 denboraldian taldea eraberritu eta Ligan larri ibili zen. 11. postuan amaitu zuen eta play-offetan maila galdu zuen. Hurrengo denboraldia uste baino okerrago hasi du eta uztailean Jose Luis Korta fitxatu du entrenatzaile lanetarako.\nKoxtaperen Palmaresa[aldatu | aldatu iturburu kodea]\nDonibane Lohitzuneko Bandera (2): 1996, 1999.\nGipuzkoako Txapelketa (9): 1972, 1978, 1979, 2001, 2003, 2004, 2011, 2013, 2016\n2019 KAE 1 Liga, 5.a\nBigarren traineruak[aldatu | aldatu iturburu kodea]\nEntrenatzailea Miguel Pina\nPatroia(k) Aritz Garmendia\n2019: Liga 8.a (KAE 2 Liga)\n2020 KAE 2 Ligan\n2019: Kontxa 6.a\n2019: Liga 5.a (ETE Liga)\n2020 ETE Ligan\n2018ko denboraldiaren amaieran desadostasun handia sortu zen zuzendaritza eta arraunlarien artean. Bazkideek zuzendaritza berretsi zuten eta arraunlari gehienek alde egin zuten klubetik. Honen ondorioz Batelerek nahikoa lan izan zuten traineru berria osatzeko eta Euskotren Ligari uko egitea erabaki zuten. ETE Ligan aritu da beraz. Denboraldiari makal ekin zioten baina udak aurrera egin ahala garaipenetik gertu ibili da hainbat estropadatan eta azkenean Bilbo Hiriko Bandera irabazi du. Kontxako Banderako ohorezko txandan sartu da, baina azkenean seigarren postua eskuratu du.\nBilbo Hiriko Bandera (1): 2019.\n2019ko KAE Ligako taldeak\nArkote • Camargo • Deustu • Donostiarra B • Getaria • Hibaika • Lapurdi • Pedreña • San Juan • Santoña • Zarautz • Zumaia\nBermeo B • Busturialdea • Castreña • Castro (AN) • Getxo • Hondarribia B • Mutriku • Orio B • Portugalete • Portu-Deustu • San Juan B


Douadic - Wikipedia, entziklopedia askea.\nDouadic Frantziako udalerria da, Indre departamenduan dagoena, Erdialdea-Loira Harana eskualdean. 2013an 427 biztanle zituen.\n46°42′18″N 1°06′41″E / 46.705°N 1.1114°E / 46.705; 1.111446°42′18″N 1°06′41″E / 46.705°N 1.1114°E / 46.705; 1.1114\nLe Blanc, Lingé, Lureuil, Pouligny-Saint-Pierre eta Rosnay\n217 (%49) 228 (%51.5)\n2007an Douadic udalerrian erroldatutako biztanleak 427 ziren. Familiak 194 ziren, horien artean 64 pertsona bakarrekoak ziren (28 bakarrik bizi ziren gizonak eta 36 bakarrik bizi ziren emakumeak), 61 seme-alabarik gabeko familiak ziren, 53 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 327 etxebizitza zeuden, 202 familiaren etxebizitza nagusia ziren, 82 bigarren erresidentzia ziren eta 44 hutsik zeuden. 322 etxeak ziren eta 4 apartamentuak ziren. 202 etxebizitza nagusietatik 159 bere jabearen bizilekua ziren, 36 alokairuan okupaturik zeuden eta 6 doan lagata zeuden; 11 etxek bi gela zituzten, 36 etxek hiru zituzten, 69 etxek lau zituzten eta 85 etxek bost zituzten. 179 etxek euren parking plaza propioa zuten azpian. 87 etxetan ibilgailu bat zegoen eta 88 etxetan bat baino gehiago zituzten.\nDouadic udalerriko biztanleria-piramidea 2009an .\n2007an lan egiteko adina zuten pertsonak 253 ziren, horien artean 193 aktiboak ziren eta 60 inaktiboak ziren. 193 pertsona aktiboetatik 182 lanean zeuden (98 gizon eta 84 emakume) eta 11 langabezian zeuden (5 gizon eta 6 emakume). 60 pertsona inaktiboetatik 30 erretiraturik zeuden, 10 ikasten zeuden eta 20 "bestelako inaktibo" gisa sailkaturik zeuden.\n2009an Douadic udalerrian 213 unitate fiskal zeuden, 464,5 pertsonek osaturik. Pertsona bakoitzeko diru-sarrera fiskalaren mediana urteko 15.357 euro zen.\n2007an zeuden 18 komertzioetatik, 2 bestelako produktu industrialen fabrikazioko enpresak ziren, 6 eraikuntza enpresak ziren, 3 ibilgailuen saltze eta konpontze enpresak ziren, 1 ostalaritza eta jatetxe enpresa zen, 3 administrazio publikoko enpresak ziren eta 3 «beste zerbitzu jarduera batzuk» multzoan sailkatutako enpresak ziren.\n2000. urtean Douadic udalerrian 31 nekazaritza-ustiategi zeuden, 2.900 hektarea erabiltzen.\nLingé (5,8 km)\nPouligny-Saint-Pierre (6,1 km)\nRosnay (7,7 km)\nLe Blanc (8,8 km)\nSauzelles (9,4 km)\nRuffec (9,5 km)


Poliziaren biktimen legeak ez du eskumenik urratzen, Jaurlaritzaren ustez | Berriak Politika | EiTB\nPoliziaren biktimen legeak ez du eskumenik urratzen, Jaurlaritzaren ustez\nEspainiako Gobernuak lege horren kontra jarri zuen helegiteari alegazioak aurkeztu dizkio Eusko Jaurlaritzak.\nJosu Erkoreka Eusko Jaurlaritzako bozeramailea. Argazkia: EiTB\nPoliziaren biktimen legea behin-behinean baliorik gabe utzi dute\nPoliziaren biktimen legearen aurkako helegitea jarri du Espainiak\nPoliziaren biktimen euskal legea babestu du NBEko aditu batek\nEAJk eta PSEk gehiegikeria polizialen biktimen legea onartu dute\nEusko Jaurlaritzaren esanetan, poliziaren biktimen legeak ez du Espainiako Gobernuaren eskumenik urratzen. Azaldu duenez, legeak erreparazioa du helburu, ez zigorra. Espainiako Gobernuak lege horren kontra jarri zuen helegiteari alegazioak aurkeztu dizkio Eusko Jaurlaritzak.\nEusko Legebiltzarrak 2016ko uztailaren 28an onartutako Poliziaren biktimen legearen aurkako helegitea aurkeztu zuen Espainiako Gobernuak Auzitegi Konstituzionalean pasa den maiatzaren 10ean. Euskal Autonomia Erkidegoan 1979tik 1999ra bitartean motibazio politikoko indarkeria-egoeran izandako giza eskubideen urraketen biktimak aitortzea eta biktima horiei ordaina emateko jaio zen legea, eta Espainiako Gobernuak legearen aurka jarritako helegitearen ondorioz, Auzitegi Konstituzionalak legearen hainbat artikulu baliorik gabe utzi zituen behin-behinean.\nLegearen baliogabetzea bertan behera uzteko eskatu du orain Jaurlaritzak, eta legea nazioarteko zuzenbidearen baitan kokatzen dela defendatu du. Gaineratu duenez, poliziaren biktimen legea Euskal Autonomia Erkidegoaren eskumenekoa da, biktimen aitortza eta erreparazioa esparru administratiboan kokatzen delako eta ez esparru penalean.\nJaurlaritzaren ustez, ez dago eskumen urraketarik. Azaldu duenez, legearen helburua "aitortza eta erreparazioa dira, ez zigorra". "Legeak zigor arloko jurisdikzioaren nagusitasuna errespetatzen du", gaineratu du.\nHaren esanetan, legearen aurreikuspenak gizarte zerbitzuen alorrean kokatzen dira, eta Euskadiko erakundeen "betebeharra" da hiritarren oinarrizko eskubide eta betebeharrak zaintzea eta bermatzea.\nGeneralitateak ez du onartu Barne Ministerioak mossoen kontrola hartzea\nBarne Ministerioak segurtasun indar guztien kontrola izango du\nEAEk partekatutako subiranotasuna izatea proposatu du Elkarrekin Podemosek\n'Bigarren fronte independentista zabaltzea' proposatu du Rodriguezek\n2017ko Espainiako Zinematografia Saria, Antonio Banderasentzat\nEdesako langileak Basaurin bilduko dira asteartetan eta ostegunetan\nHiru pertsona zauritu dira Donostian, sute batean kea arnastuta\nEmakume bat hil da Urdiñarben, sute batean\nMaria urakanak 12 hildako utzi ditu jada Puerto Ricon\n200 bat lagunek gaua eman dute Kataluniako Auzitegi Nagusiaren aurrean


STJÄRNBRÄCKA Edredoi are beroagoa, 240x220 cm - IKEA\nMikrozuntzeko betegarri ipartarrak\nSTJÄRNBRÄCKA Edredoi are beroagoa\nEdredoi are beroagoa240x220 cm\nLyocell-ehunezko eta kotoizko ehunak transpiratu egiten du, giro lehor eta atsegina sortzeko; poliesterrezko eta lyocell-ehunezko betegarria, berriz, leuna eta biguna da. Goza atseden tenperatura uniformeaz eta mantentzeko erraza den edredoi batez.\nEdredoi oso beroa, zaintzeko erraza, kotoi leunezkoa eta lyocell-ehunezkoa, eta poliester birziklatuz eta lyocell-ehunez betea.\nIndarberrituko zaituen loaz gozatzeko, hezetasunik gabe; izan ere, edredoiak lyocell-zuntzak dituenez, transpiratu eta hezetasuna xurgatzen du.\nAukera egokia lo egiterakoan bero gehiago behar baduzu.\nHari kopurua: 236.\n50 % poliesterra -zuntz kofaduna (% 100 birziklatua), % 50 Lyocell-zuntza\nLyocell-a ziklo itxian fabrikatzen da. Gehitzen zaizkion substantzia gehienak birziklatuak edo berrerabiliak dira; lan egiteko era hori bat dator ingurumenean dugun eragina gutxitzeko gure helburuarekin.\nBeste dokumentu batzukSTJÄRNBRÄCKA Edredoi are beroagoa404.586.43\nBetegarriaren pisua: 2640 g\nGuztizko pisua: 4180 g\nEdredoi are beroagoaArtikulu kopurua404.586.43\nLuzera: 47 cm\nPisua: 4.63 kg


Vitoria-Gasteizko Udalaren web-orria - Mendizorrotzeko eta Gamarrako udako kanpaina\nMendizorrotzeko eta Gamarrako udako kanpaina\nEdukiera denbora errealean\n(*) Gehienezko egonaldia 00:01etan eguneratzen da.\nUdalak online inkesta bat jarri du abian, 2021eko udako kanpainan Mendizorrotzako eta Gamarrako parkeko instalazioetan parte hartu zuten pertsonen balorazioa ezagutzeko. Irailaren 19ra arteko epea duzu zure iritzia emateko.\nAurten, Mendizorrotzera edo Gamarrara sartzeko, Udalaren gizarte-etxe eta kirol-instalazioetako bazkidea izan behar da, edo Gamarrako udako abonamendua eskuratu.\nEguraldiak edo egutegiak -erabiltzaile asko etortzea espero den aurreikusitako datak- baldintzatuko du, egunez-egun, piszinetan egon ahal den gehienezko denbora tartea. Horrela, bi egoera bereizten dira:\nOkupazio gutxiko egunak: mugarik gabe egoteko aukera dago.\nOkupazio handiko egunak: Gehienez bost orduz egon daiteke pertsona bakoitza Gamarran eta Mendizorrotzan (adibidez, bi ordu egon daiteke goizean Mendizorrotzean, eta hiru arratsaldean Gamarran). Eguneko erabilera-muga betetzen ez bada, abisua jasoko da. Hiru aldiz abisua jaso eta mota horretako arau-hausteren bat gertatzen den laugarren aldian, igerilekuetara sartzea astebetez murriztuko da, astelehenetik igandera.\nGehieneko edukiera gainditzen ez bada, posible izango da sartzea. Unean-unean ezagutu ahalko da edukiera eta egun horretako denbora-muga, bai webgune honetan, bai instalazioetako informazio-pantailetan ere.\nMendizorrotzeko kirol-esparrua (maiatzaren 28tik irailaren 19ra)\nMendizorrotzera sartzeari buruzko informazioa.\nGamarrako parkea (maiatzaren 28tik irailaren 5era)\nGamarrara sartzeari buruzko informazioa.\nEra berean, Mendizorrotzan edo Gamarran sartzeko, udal kirol instalazioetarako abonamendua eduki behar da, edo bestela Gamarrako udako abonamendua.\nGamarrako eta Mendizorrotzeko udako araudia: sarrera eta erabilera\nInstalazioetan sartzea eta joan-etorriak\nMendizorrotzeko kirol-esparrua bazkideek baino ezin dute erabili.\nAbonatu ez direnek Gamarrako udako abonamendua izan beharko dute.\nEz da aldi baterako paserik emango udal kirol-instalazioetara sartzeko.\nHerritarren Udal Txartela eramatea beharrezkoa izango da (bi urtera bitarteko haurrek ez dute txartelik beharko).\nEzingo da eguneko sarrerarik erosi.\nEzingo da baliatu txartela ahazten denerako dagoen txartel berezia. Herritarren Udal Txartela eduki ezean, ezingo da sartu.\nMaskara erabiltzea derrigorrezkoa izango da beti. Salbuespen gisa, ez da beharrezkoa izango bainatzeko unean edo erabiltzailea bere lekuan eserita/etzanda dagoenean.\nNorbera belarretan dagoen lekutik beste espazio batzuetara joateko, ezarritako ibilbideak baliatu beharko dira beti.\nIlaretan, 1,5 metroko tartea utzi behar da pertsonen artean. Erabiltzaileen ardura da.\nDistantziak ziurtatzeko, "egoteko zirkuluak" ezarri dira, instalazioetako eremuetan markatuta.\nAldagelak eta barruko dutxak irekita egongo dira, baina edukiera % 35ekoa izango da.\nAurten ez da eskainiko hamaka-zerbitzu publikorik, arrazoi higieniko-sanitarioak direla eta.\nBeren aulki edo hamakekin sartu ahal izango dira erabiltzaileak instalaziora. Horretarako, egokitutako lekuetan jarri beharko dituzte.\nDebekatuta egongo da, instalazio osoan, barbakoak egitea.\nEzagutu igerilekuetan bainatzeko ordutegiak.\nIgeriketa libreko kaleak egongo dira. Bainurako txanoa nahitaez erabili behar da.\nTxirristak eta haurren jolastokiak irekita egongo dira.\nErabili daitezke areto-futboleko, saskibaloiko eta hondartza-boleiboleko guneak, mahai-teniseko mahaiak eta Gamarrako minigolfa. Toki horietan, edukiera mugatuta egongo da eta jokatzeko hainbat arau errespetatu beharko izan da.\nTenis eta padel pistak aldez aurretik erreserbatu beharko dira erabili ahal izateko. Edonola ere, kontuan hartu behar da espazio horiek erreserbatuta ere, ezinbestekoa izango dela kirol-esparruetara sartzeko leku libreak egotea. Edukiera beteta egonez gero, erreserbaren dirua itzuli egingo zaio erabiltzaileari.\nGarbiketa indartuko da, eta, ateak ireki aurretik eta itxi ondoren, sakonean desinfektatuko dira instalazioak egunero. Gainera, egunean zehar ere desinfektatzeko txanda bereziak egingo dira, batez ere igerilekuetako ontzietan maiz ukitzen diren gainazalak garbitzeko.\nHemen zaude Herritarren postontzia › Gai-arloak › Kirolak ›\tKirol jarduera › Página web: Campaña de verano en Mendizorrotza y Gamarra\nAzken iruzkina ikusi (Noiz egina: 2021/07/23 12:27:37) | Ikus edukia\nOni 2021/05/28 07:55:27\nZuriñe 2021/05/31 08:26:07\nP.P. 2021/05/31 12:00:55\nNerea 2021/05/31 20:23:26\nMakatza 2021/05/31 22:14:35\nUdala 2021/06/04 10:38:53\nMakatza 2021/06/04 11:16:14\nZuriñe 2021/06/12 18:25:43\nUdala 2021/06/16 14:37:51\nM.F.D. 2021/06/16 16:34:52\nUdala 2021/06/18 09:19:21\nUdala 2021/06/18 09:29:46\nUdala 2021/06/18 09:59:45\nA.R.L. 2021/06/24 07:18:32\nUdala 2021/06/28 10:27:41\nMaría 2021/07/04 23:27:00\nJavier Pelayo 2021/07/05 16:48:50\nMarta 2021/07/05 17:13:00\nMarta 2021/07/05 17:19:51\no.L.G. 2021/07/05 18:58:36\nR.A. 2021/07/05 22:11:17\nY.D.M. 2021/07/05 22:31:57\nATV 2021/07/05 23:36:54\nUsuario confundido 2021/07/18 22:49:31\nRakel 2021/07/19 12:15:19\nNoemí 2021/07/19 17:25:20\nUdala 2021/07/22 13:35:41\nUdala 2021/07/22 13:37:40\nYO 2021/07/22 13:46:54\na.a.l. 2021/07/22 14:28:28\nUdala 2021/07/23 12:27:37


Marketin Kanpainaren Plangintzaren Kontrol Zerrenda: 10 urrats Goi Mailako Emaitzetarako Martech Zone\nBezeroekin beren marketin kanpaina eta ekimenetan lanean jarraitzen dudanez, sarritan aurkitzen dut beren marketin kanpainetan beren ahalmen handiena betetzea eragozten duten hutsuneak daudela. Zenbait aurkikuntza:\nArgitasun eza - Merkaturatzaileek sarritan gainjartzen dituzte erosketa bidaian urratsak, argitasuna ematen ez dutenak eta ikuslearen xedea ardatz dutenak.\nNorabide falta - Merkaturatzaileek askotan lan bikaina egiten dute kanpaina bat diseinatzen, baina elementu garrantzitsuena galtzen dute - ikusleei gero zer egin behar duten esanez.\nFroga falta - frogak, kasu azterketak, berrikuspenak, balorazioak, testigantzak, ikerketak eta abar sartzea zure kanpainaren premisa babesteko.\nNeurketa falta - kanpainako urrats bakoitza eta horren emaitza orokorrak neurtzeko bitartekoak dituzula ziurtatzea.\nProba eza - kanpainako irudiak, izenburuak eta testuak ordezko kanpainan igotzea ekar dezaketen ordezkoak.\nKoordinazio falta - merkaturatzaileek kanpaina bat silo batean burutzen dute kanpoko kanpaina sustatzeko beste euskarri eta kanal guztiak koordinatu beharrean.\nPlangintza falta - orokorrean ... huts egiten duten kanpaina gehienen arazorik handiena erraza da - planifikazio eza. Zure marketing kanpaina zenbat eta hobeto ikertu, orduan eta emaitza hobeak izango dira.\nEskariaren marketin digitaleko curriculuma garatzen aritu naiz eskualdeko unibertsitate batekin, enpresei hutsune horiek gainditzeko prozesuak ezartzen laguntzeko. Gure bezero guztientzat garatutako esparruan oinarrituta dago Marketin Arinaren Bidaia.\nBidaiarekin batera, nahi dut negozioek eta merkatariek beti izan dezaten prozesu bat eserita, edozein ekimen antolatzeko. Kontrol zerrenda honi deitu nion Marketin kanpainaren plangintza kontrol zerrenda - ez da kanpainetara mugatzen, egiten dituzun marketin-ahalegin guztiei buruzkoa da, tweet batetik azalpen bideo batera.\nKontrol-zerrendaren xedea ez da estrategia guztiz dokumentatua eskaintzea. Laborategiko teknikari batek kontrol-zerrenda erabiltzen duen neurrian urrats bat galtzen ez dutela ziurtatzeko, zure negozioak ere zerrenda bat sartu beharko luke zabaltzen dituzun kanpaina edo marketin-ekimen guztietan.\nHona hemen erantzun beharreko galderen zerrenda guztietan marketin ekimena.\nMarketin kanpainaren plangintza kontrol zerrenda:\nZer da publikoa marketin kanpaina honetarako? Ez bakarrik nork ... zerk biltzen ditu nor, bere pertsonak, bere etapa erosketa bidaian, eta zure kanpaina lehiakideen kanpainen gainetik nola dagoen pentsatzen.\nNon dago ikuslea marketin kanpaina honetarako? Non bizi dira ikusle horiek? Zein euskarri eta kanal erabili beharko zenituzke zure audientzia modu eraginkorrean iristeko?\nZein baliabide marketin kanpaina hori esleitu beharko al da? Pentsa ezazu kanpaina modu eraginkorrean kudeatzeko erabili behar dituzun pertsonak, prozesuak eta plataformak. Ba al dago zure emaitzak maximizatzen lagunduko dizuten tresnak?\nZein froga sar dezakezu zure kanpainan? Erabilera kasuak, bezeroen testigantzak, ziurtagiriak, iritziak, balorazioak eta ikerketak... Zein hirugarrenen baliozkotze sar dezakezu zure marka edo enpresari buruzko konfiantza-arazoak gainditzeko, zure lehiatik bereizteko?\nBa al dago koordinatu dezakezun beste ahaleginik ekimen honen emaitzak maximizatzeko? Liburu zuri bat garatzen ari bazara, ba al duzu blogeko argitalpenik, harreman publikoen eszenarik, blogeko argitalpen optimizatu bat, partekatzea soziala edo influencer banaketa... zein beste euskarri eta kanal txerta litezke zure kanpainako inbertsioaren etekina maximizatzeko?\nEkintzarako deia argi adierazita al dago? Zure helburuak ekintzaren bat egingo duela espero baduzu, ziurtatu zer egin behar duen esango diozun eta itxaropenak ezarri. Gainera, baliteke CTA ordezkoetan pentsatzea, une honetan guztiz parte hartzeko prest ez badaude.\nZein metodo sar ditzakezu zure publikoa birbideratzeko? Baliteke zure perspektiba ez egotea gaur erosteko prest... Jar dezakezu bidai on batean? Zure posta-zerrendan gehitu nahi dituzu? Saskia uzteko kanpainak exekutatu? Zure publikoa nola birbideratu dezakezun pentsatzeak irtenbideak ezartzen lagunduko dizu berandu baino lehen.\nNola neurtuko dugu ekimen honek arrakasta duen ala ez? Jarraipen-pixelak barne hartuta, kanpainaren URLak, bihurketen jarraipena, gertaeren jarraipena... aprobetxa ezazu analitikaren alderdi guztiak zure kanpainan jasotzen ari zaren erantzuna zehaztasunez neurtzeko, nola hobetu ulertzeko.\nZenbat denbora beharko da ekimen hau arrakastatsua den ikusteko? Zenbat aldiz berrikusiko duzu zure kanpaina funtzionatzen duen edo ez ikusteko, noiz hil edo birdiseinatu edo optimizatu behar duzun aurrerantzean.\nZer ikasi dugu hurrengoan aplika daitekeen marketin-ekimen honetatik? Badaukazu ondo antolatutako kanpainaren liburutegirik, zure hurrengo kanpaina hobetzeko aholkuak ematen dizkizun? Ezagutza biltegi bat edukitzea funtsezkoa da zure erakundearentzat, hurrengo kanpainarako akats berdinak egitea edo ideia gehigarriak sortzea saihesteko.\nMarketina neurketa, bultzada eta etengabeko hobekuntza da. Erantzun 10 galdera hauei marketin kanpaina bakoitzarekin eta emaitza hobeak ikusiko dituzula bermatzen dut!\nZure ekimenekin aurrera egin ahala lan orria gustatuko zaizula espero dut, jakinarazi nola lagundu zaituen!\nDeskargatu Marketin Kanpainaren Plangintza Kontrol Zerrenda\nTags: audientziachecklistdeskargatufree downloadmarketingmarketing kanpainamarketin kanpainaren kontrol zerrendamarketin kanpainaren plangintza kontrol zerrendamarketineko kontrol zerrendamarketing ekimenapdfpdf deskarga\nSep 28, 2017 5: 27 PM\nOso polita Doug - tresna bikaina (irristatu eta moldatu ahal izateko !!)\nMesedez, doako marketin digitaleko praktikak emango al dituzu?\nKaixo Sampada, sentitzen dut baina ez daukat denbora edo baliabiderik horretarako!


Elorrioko Udala - Gobernu taldea ostalaritza sektorearekin bildu da, sektorearen egoera aztertzeko eta laguntza berriak eskaintzeko\nMaria Herrero Elorrioko Udaleko alkateorde eta Gizarte politiketako zinegotziak informazio-bilera bat egin du herriko ostalariekin, sektorearen egoera aztertzeko eta ostalaritzak jasan dituen azken murrizketen ondoren Udalak epe laburrean abian jarriko dituen laguntza zuzen eta espezifikoen lerro berriak azaltzeko.\nOposizioko ordezkariek ere parte hartu duten bilera horretan gobernu taldeak laguntza berri bat martxan jartzeko asmoa azaldu du, jarduera berriro eten ostean galerak estaltzen laguntzeko. “Joan den azaroaren 11n bilera bat egin genuen kolektibo osoarekin, eta bertan jakinarazi genion epe laburrean 100.000 euroko laguntza-lerro orokor bat jarriko genuela abian mikroenpresentzat eta autonomoentzat, eta, era berean, azaroaren 6an hasi zen ostalaritzaren itxieraren bilakaera ikusi ahala, egoera berri horri aurre egiten nola lagundu aztertuko genuela jakinarazi genuen, une hartan ez genekielako zenbat luzatuko zen”, azaldu du Herrerok.\nJoan den martxoan osasun krisia hasi zenetik, Elorrioko Udalak hainbat neurri hartu ditu pandemiaren ondorio sozioekonomikoei aurre egin ahal izateko. Zehatzago esanez, eta saltokietarako, ostalaritzarako eta autonomoentzat hartutako laguntzei dagokienez, neurri hauek hartu dira:\nSektore horiek zaborrarengatik eta bide publikoa okupatzeagatik ordaindu beharreko tasak ordaintzetik salbuestea.\n30.000 euro, ekonomia suspertzeko erosketa-bonuen kanpainetan.\nLaguntza zuzeneko lerroak.\nJoan den maiatzean, Udalak 40.000 euroko hasierako kreditua jarri zuen martxan alarma egoera zela eta jarduera uztera behartuta egon ziren merkatarientzat, ostalaritzako profesionalentzat eta autonomoentzat.\nOrain dela gutxi, abenduaren 28an, ireki da Covid-19ak eragindako ondorio ekonomiko kaltegarriak arintzeko Elorrioko langile autonomoei eta mikroenpresei zuzendutako aparteko laguntzak eskatzeko epea. Laguntzek 100.000 euroko aurrekontua dute.\nOstalaritza sektorearen egoera kezkagarria da oraindik, murrizketek bere horretan jarraitzen dutelako. Hori dela eta, toki administrazioak aurreratu duenez, laster jaso ahal izango dute sektorearentzako beste laguntza zuzen espezifiko bat. Une honetan laguntza horren oinarriak lantzen ari dira eta oraindik zenbatekoak zehaztu barik daude. “Datozen egunetan oposizioarekin batera egingo dugu lan, ahalik eta lasterren errealitate izan dadin”.\nIldo horretan, Maria Herrerok, abenduan argitaratutako laguntzei kolektiboak egin dien kritika azaldu gura izan du; izan ere, baldintza horietako bat, 2019ko datuekin alderatuta, apirila eta iraila bitarteko diru-sarrerak % 60 murriztu izana zen, eta baldintza hori ez zen establezimendu gehienetan betetzen. “Kontuan hartu ziren hilabeteak ikusita, baldintza zorrotzegia izan dela adierazi digute, baina lanean jarraitzen eta jarraituko dugu ostalariek egungo egoera arintzeko laguntzak jaso ditzaten”.\nHalaber, Udalak aurreratu duenez, datozen asteetan laguntza lerro berriak aztertzen jarraituko dute, pandemiaren inguruan hartutako neurriek sortutako egoerari erantzuten jarraitzeko. “Herritarrengandik gertuen dagoen erakundea gara eta gure esku dagoen guztia egingo dugu elorriarren ongizatea bermatzeko. Seguru ez dugula hartutako neurri guztietan asmatuko, baina gure lehentasuna krisiari aurre egitea eta udalerriko ekonomia suspertzen laguntzea da”, azpimarratu du Herrerok.


Eguna eztabaida, "Beharrezkoa da Parke Naturala Cordoba?"\nPopular Ateneo de Almodóvar del Río\nHerritarren Initiative Parke Naturala Sierra Morena de Cordoba aitorpena egiteko historikoa ekimena bera beteta Udalak Kordobako to mozio bat 1991an hiri horretan gisa aurkeztu zen hartzen, Udalak adostu prozedura hasteko aitorpena egiteko gure parke natural Sierra, baina inoiz gertatu.\n2015 amaieran, proposamena hartzen da berriro jende independente talde batek, konbentzitu iparraldean Sierra Morena Kordobako zatian parke natural aitorpena, ez bakarrik aipatutako lurraldean onuragarria dela, baina garapena eta mendi Sierra Morena sorta ekosistema osoa kontserbazioa. absurdu dugu ekosistema handi eta bikain honen zati bakarra babestu eta piztu uharte sartu (kontinentea denean), bere iraunkortasun natural eta kulturalak arrazoi handienetako gisa datza, hain zuzen irekia da eta bere habitat handia (400 km) pertsonaia jarraitu. parke natural deklarazioa iparraldean Sierra Cordova Morena, zatian litzateke Hornachuelos eta Cardeña-Montoro Parke Naturalen eta mendien babes beraz ia osoa batasuna.\nGure helburua da, nolabait, eskaera ahalik eta jende askok, baita elkarte eta talde erakunde publiko presio eta egin beharra eta premia lurralde osoan hau babesteko ikusi, baino bezala batzeko zenbait administrazio-mugak edo identitateak, partekatutako guneak (paisaia natural eta kulturala, balioak, historia eta identitateak) lau iparraldean Andaluziako probintziak osatzen duten pertsonen komunitateek leku bat da.\nMomentu honetan, ez dugu leku fisiko bat eta hormigoizko non acto (bakarrik birtuala, Facebook-en, Herritarren Initiative izenean Sierra Córdoba Parke Naturalaren Morena eskutik, non harremanetarako, batu, laguntza eta salaketa-da), ezta beraz, premiazko orain gehiago sedentarioa, ibiltari nomadak izan, gure urratsak eta jarduerak gidatuko etorkizuneko parke populatu duten hausnarketa eta eztabaida hori antolatzen ditugu bilerak bidez jendeari elkarrizketa interaktibo behar dugu, elkarrekin pisatzen abantailak eta desabantailak ekimena, eta bi natura eta kultura gure Sierra Morenaren of argazki taldeko erakusketak laguntzen diogu. Gure erabakiak izaera asambleario da.


Ohiko galderak Identifikazio zenbakia: 900002899\nOhiko etxebizitzan inbertitzearen ziozko kenkaria aplika dezake kasuan kasuko higiezinaren gaineko jabetza osoa osorik edo zati batez eskuratzen duenak, betiere PFEZko araudian horretarako ezarritako gainerako baldintzak betetzen badira. Bereziki, betiere kasuan kasuko higiezina ohiko etxebizitza bada jabe horrentzat.\nBaldin eta, emandako datuetatik ondoriozta daitekeenez, galdeturiko higiezinaren %50aren jabea bada kontsultagilea, inbertsioaren gaineko kenkaria aplika dezake titularitatearen portzentaje horri dagokion zatian (betiere, esana dugun moduan, horretarako exijitzen diren gainerako beharkizunak betetzen baditu, jakina).\nInoren kapitala erabiltzen bada inbertsioak finantzatzeko, kenkaria aplikatzea aukeratu dezakete zergadunek, ez higiezinari dagokion zenbatekoa ordaintzean, baizik eta eskaturiko maileguaren printzipala amortizatu ahala. Hala denean, era berean, zio berarengatik ordaintzen dituen interesen eta gainerako finantza gastuen gaineko kenkaria aplika dezake.\nEginiko galderan, agerliarrarena eta senar ohiarena da etxebizitza, erdibana (100eko 50ean). Gainera, erosketa finantzatzeko eskaturiko maileguan, biak agertzen dira mailegari gisa, zati berdinetan. Hori dela-eta, printzipioz, amortizazioari eta maileguaren interesei dagozkien diru-kopuruen erdian baizik ezin aplika dezake kontsultagileak ohiko etxebizitzan inbertitzearen ziozko kenkaria (betiere, Zergaren araudian exijituriko gainerako baldintzak betetzen baditu, jakina).\nOndorio horietarako, ezin uler daiteke maileguaren beste 100eko 50ari dagozkion diru-kopuruak agerliarraren ohiko etxebizitza eskuratzeko erabiltzea, zeren eta diru-kopuru horiek ordaintzeak senar ohiarekiko kreditu eskubidea baizik ez baitio ematen (azkenean kreditu eskubide hori kitatzeari kalterik egin gabe, higiezinaren titularitatearen portzentajerik handiena eskuratuta).


ErbB2 (bularreko minbiziaren biomarkatzailea) zuzenean zelula kantzerigenoetan detektatzea - IK4-TEKNIKER-en Adibide bikainak\nErbB2 gainespresatzen duten zelula-lineen diferentziazioa.\nSerumean eta lisatu zelularretan ErbB2-aren oso kontzentrazio baxuak detektatzea, eta ErbB2-aren gainespresioa duten zelulak diskriminatzea.\nBularreko minbizia da emakumeen artean arruntena: kasu guztien % 23 dira, eta minbiziak eragindako heriotzen % 14. Testuinguru horretan, epidermiseko hazkunde-faktorearen 2 hartzailea (ErbB2) biomarkatzaile gakoa da bularreko minbiziaren pronostikoa egiteko, eta, ondoren, tratatzeko.\nErbB2-a detektatzeko partikula magnetikoak erabiltzen dituen biosentsore bat garatu da.\nDetekzioa hiru ingurunetan egin da: ErbB2 zirkulatzailea serumean, lisatu zelularretan, eta zuzenean zelularen gainazalean. Azken kasu horretan, proteina hori gainespresatzen duten zelulak (SKBR3) eta ez dutenak (MCF7 eta MDA-MB-436) bereizi ahal izan dira, eta berariazko antigorputzekin funtzionalizatutako partikula magnetikoen bidez harrapatu, gero, neurketa amperemetrikoekin kuantifikatzeko.\nHala, pazientearen egoera etengabe ebalua daiteke bai serumaren laginetan bai tumore-ehunean, biziki sentikorra den teknika bat erabiliz. Gainera, teknika hori merkea, sinplea eta automatizagarria da, diagnostikoaren sektorearen egungo eskaerei erantzunez.


Enigma europar bat — Eibar.ORG | Eibarko peoria\nHemen zaude: Hasiera / Blogak / Ingelesen hilerria / Enigma europar bat\nEnigma europar bat\nLuistxo Fernandez 2011/12/30 09:50\nNiri ez didate ez balio ez 23.00etan ematen dituzten telebistako programek, ezta streaming-ak ere (Nahieran primerakoa izan arren). Baina zuzendariak berak, Hasier Etxeberriak, pasatutako deskargarako esteka (ustez gorde) batetik jaitsi dut mp4 osoa eta ikusi dut Euskararen jatorria, enigma europar bat.\nBikaina iruditu zait. Eta laburra, batez ere laburra. BBCren sail eder horiek ditut gogoan, 8 edo 10 ordukoak, eta irudikatzen dut hemen zegoen materialarekin bazegoela halakorik egiterik, baliabideak inbertitu izan balira. Gaia bazegoen, eta irudiak eta mezuak harilkatzeko gaitasuna eta kalitatea ere bai taldean. Hori posible izan zedin, beharbada, baliabideak baino gehiago, herri-ikuspegi bat beharko litzateke ikus-entzunezko eta kulturako agintaritzan, eta ez dut uste halakorik daukagunik. Hemen daukaguna da Telesur edo Telemadrid lokal samar bat. BBC bat edukitzeko akaso independentzia beharrezkoa izango da, baina ez hori bakarrik.\n21. mendean gaude, bizirik, txiripaz bizirik akaso, Joaquin Gorrotxategik dioen bezala. Ezagutzaren Gizartearen oinarriak kultura- eta ele-aniztasunetik eraiki behar dira, inteligentziarekin, sormenarekin, eta horretarako lehengaia hemen dugu, esku artean. Baina elebakartasun ingorantearen mendean gaude. Oraindik enigma gara. Ez dakigu euskara 21. mendean biziko den ala ez. Uste dut ez dakigula. Ematen du, bizitzekotan, txiripaz izan beharko dela.\nEta tira, orain banoa deskargatzera torrentetatik Stephen Fry-ren Planet Word eta Human Planet. Urte berri on denoi.\nNeuk be gustora ikusi neban, baina nere gusturako azalekoegixa izan zan. Teknikoki, harixa, eta abarrak, ederto. Gai aldetik be, biharbada, ikusle gehixenendako gauza barri eta interesgarrixak egongo ziran, baina esango neuke hor agertzen ziran teorixa gehixenak honezkero guztiz gaindittuta dagozela (lekutan dagoz kaukasua, inuitak, bereberiak, eta abarrak). Hor ez dago ya "enigmarik".\nGaur egungo enigmak dira: - zer ezaugarri zekazen aitzin-euskera horrek? - zer hartu-emon zekan inguruko beste aitzin-hizkuntza batzuekin (emon deigun liguriera edo sardiniera, baina, nahixago bada, ahaztu izenak eta ipini X, Y eta Z, gure inguruan berba eitten zan beste edozein (aitzin)hizkuntza). - aitzin-euskeriak berak zer hedadura zekan (noraiño heltzen ziran "euskaldunak?" edo senidiak?)\neta horren inguruan ez zan egon (ixa) berba bakarra. Bigarren kapituluan zain, hortaz!


Ataun Irratia | 20 urteko migratzaile bat hil da Bilboko edukiontzi batean\n20 urteko gazte migratzaile bat, Bizkaiko Foru Aldundiaren tutoretzapean egon zena, hil zen bart edukiontzi batean Bilbon.\nAstearte goizaldean Zabalgarbiko instalazioetan agertutako gorpua magrebtar jatorriko gazte migratzaile batena da, 20 urtekoa eta bere garaian Bizkaiko Foru Aldundiaren babespean egon zena, Vocento taldeko egunkariek asteazken honetan jakinarazi dutenez. Lakuako Segurtasun Sailak asteartean jakinarazi zuen «kriminalitate-zantzurik gabeko» pertsona baten gorpua aurkitu zuela Zabalgarbiko instalazioetan, Bilboko udalerrian, hondakinak deskargatu eta tratatzeko prozesuan.\nAipatutako enpresak astearte honetako goizaldeko 05: 15ean eman zion abisua Ertzaintzari. Aurretik hainbat kamioik utzitako zama kudeatzen ari ziren langileek pertsona baten gorpua ikusi zuten, gizon batena, hilik. Kasu horretan, gazte gaiztoak nortasun-agiriren bat zeraman, Vocentok dioenez. Errealitatearekin kontrastatu beharko den arren, Aldundiak iraungitako 20 urteko gizonari dagokio identitatea.\nGertatutakoak ez du a priori zalantzarik ematen: gaztea edukiontzira sartuko zen lo egitera, eta ez zuen ohartaraziko zaborra biltzeko kamioia iritsiko zenik. Bizkaian eta Europako beste leku batzuetan tristeki errepikatzen den gertaera da. Duela gutxi, azaroan, Irungo Gurutze Gorriaren zentrotik igarotako gazte bat bizia galtzeko zorian egon zen, zabor-kamioiak lo egiten zuen kontainerra irauli baitzuen, Irungo Harrera Sareak jakitera eman zuenez.\nZorigaiztoko gertaera non gertatu zen zehaztea falta da orain. Baina ezin da ahaztu Bilbon jada ohartarazi zutela urtarrilean Atxuriko kantxak ixtea bezalako neurriek izan zezaketela eragina; izan ere, hamarnaka pertsonak eman ohi zuten gaua. EH Bilduk eta hainbat elkartek azpimarratu zuten ez zitzaiela bizitoki alternatibarik ematen.\nItxiera polemiko horretatik hilabetera, otsailean, salatu zen pertsona horien aurkako polizia-jazarpenak bere horretan jarraitzen zuela, eta gaueko tenperatura 4ºC-tik beherakoa zenean soilik eskaintzen zitzaiela aterpea pertsona horiei.\nIazko apirilean, Ongi Etorri Errefuxiatuak elkarteak Arartekoari eskatu zion bitartekari lanak egin zitzala, Udaltzaingoak hiriko hainbat tokitan lo egiten zuten migratzaileen etengabeko hustearen aurrean. Atxuriko kantxak, Euskaldunako zubia edo Salbekoa ziren leku ohikoenak.\nOngi Etorri Errefuxiatuak elkarteak aste honetako heriotza salatu du sare sozialen bidez. “Heriotza gehiagorik ez migratzeagatik! Ez Bidasoan, ez trenbidean, ez zabor artean. Ez gara giza hondakin bat. Zuen heriotza-politikak gure bizitzaren aurrean !», adierazi du.\nAZET Bilboko Alde Zaharreko etxebizitza sindikatuak ere salatu du gertatutakoa, eta arreta etxebizitzaren arazoan jarri du: “Etxerik gabeko pertsonak ordena publikoko arazo gisa tratatzen jarraitzen dute, arazoa etxerik ez izatea balitz bezala, eta ez denentzako etxebizitzak ez bermatzea. Etxebizitzaren merkantilizazioak hil egiten du, jabetza pribatuak hil. Eta erakunde burgesek, miseriaren kudeaketarekin eta pobreen aurkako gerrarekin, hil egiten dute».\naurrekoaTuterako alkateak Ernai salatu du «ohorea urratzeagatik»\nhurrengoaObulutegiko minbiziaz sentsibilizatzea helburu duen karabana ibiltaria Baionan izan da


Jaurlaritzak 2017. Urteko Estatistika Programa onartu du (Gobernu Bilera 2017-11-07) - Ogasun eta Ekonomia Saila - Eusko Jaurlaritza - Euskadi.eus\nGaur egindako bilkuran, Gobernu Kontseiluak onartu egin du EAEren urteko Programa Estatistikoari buruzko Dekretua, 2017an 2014-2017 Euskal Estatistika Planari buruzko Legea garatu eta gauzatzen duena.\nProgramak bere baitan hartzen ditu Euskal Estatistika Erakundeak (Eustat eta Eusko Jaurlaritzako sailen estatistika-organoak) 2017an zehar abian jarriko dituen estatistika-eragiketak eta estatistika-jarduerak.\n2017ko programak 213 eragiketa ditu; hau da, 2016rako onartutako azken programan ezarritakoak baina 3 gehiago dira, 17 eragiketei alta eta 14ri baja ematearen ondorioz.\n2017ko Programaren kostua 17,4 milioikoa da, 2016an baino % 1,1 gutxiago. Eustatek % 1,8 gehitu du gastua; eta gainerako erakundeen ordainketa % 8,4 gutxitu da. Eustati guztizko kostuaren % 73,4 dagokio. Ondoren datoz Ingurumen, Lurralde Plangintza eta Etxebizitza Saila (% 6,63), Ekonomiaren Garapen eta Azpiegitura Saila (% 5,84), Enplegu eta Gizarte Politiketako Saila (% 4,62) eta Osasun Saila (% 4,0).\nEustat 116 eragiketen erantzulea da. Sailen araberako erantzukizunak, berriz, banaketa hau du:\nEkonomiaren Garapena eta Azpiegiturak: 27 eragiketa.\nIngurumena, Lurralde Plangintza eta Etxebizitza: 25 eragiketa.\nKultura eta Hizkuntza Politika: 10 eragiketa.\nEnplegua eta Gizarte Politikak: 9 eragiketa.\nOsasuna: 7 eragiketa.\nSegurtasuna: 2 eragiketa.\nGainera, 2017ko Programan, era berean, parte-hartzaile gisa agertzen dira Lehendakaritza, Hezkuntza Saila eta hiru foru-aldundiak.\nGaikako arloei dagokienez, aurrekontu-esleipen handiena Demografia eta gizarte-ohiturak ditu (2017ko Programaren % 15,28). Ondoren datoz Estatistika-azpiegitura arloa (% 12,28) eta Kontu Ekonomikoak (% 10,21).\nHedapen-aldizkakotasunaren arabera, 175 estatistika-eragiketa azpiegiturakoak dira; hau da, urteko aldizkakotasuna dute (101 eragiketa), edo handiagoa (74 eragiketa). 23 egoeraren araberakoak dira (urtekoa baino hedapen-aldizkakotasun txikiagoa), eta 15 unean-unekoak edo irregularrak dira.


Terrazen inguruko araudia lantzen ari dira udalak - Debagoiena - Goiena.eus\nTerrazen inguruko araudia lantzen ari dira udalak\nUxue Igarza Loiola 2022-05-11 19:23\nDuela bi urte, gaurko egunez, terraza baten elkartzeko aukera eman zuen Labik, itxialdi luzearen ostean. Ordutik esan daiteke pandemiak gizartearen ohiturak aldatu dituela; horren adibide da, hain zuzen ere, terrazetan egoteak tabernetan tradizioz egin den poteoa ordezkatu duela, hein batean.\nDuela bi urte, 2020ko maiatzaren 11n, Itxialdia Arintzeko Planaren lehenengo fasea sartu zen indarrean. Hala, martxoaren 14an hasitako konfinamenduaren ostean, herritarrek terrazetan elkartzeko aukera izan zuten lehenengo aldiz.\nTerrazak izan dira ordutik herritar askoren topaleku; bai barrualdeak ekiditearren eta bai ohitura berriak sortu direlako kontsumitzaileen artean. Halere, hori kezka-iturri ere bada zenbait bizilagunentzat; terrazetako zaratak gogaitu egiten dituela salatu baitute.\nDebagoieneko udalek "oreka" bilatzearen aldeko apustua egin nahi dute, eta, horretarako, bakoitzak bere irizpideak eta jarduteko tresnak baliatu ditu, bai pandemian eta bai orain.\nBergaran, lehengora buelta\nPandemia iritsi zenean, terrazak arautzeko ordenantza zegoen indarrean Bergaran. "Ordenantzaren kontra ezin da ezer egin, baina, egoera ikusita, alarma egoera oinarri hartu eta neurri batzuk moldatu genituen alkate dekretu baten bidez. Hala, besteak beste, kontratazio bat egin genuen terrazen kudeaketa aztertzeko, eta banan-banan aztertu zen terraza bakoitzak nola irabaz zezakeen espazioa, mahai kopurua mantentzeko; baita terrazarik ez zuenak zein aukera zituen ere", dio Ainhoa Lete alkateordeak.\nEgun, pandemia aurreko egoerara bueltatu dira bergararrak, baina Letek azaldu du ordenantza berria ere badutela esku artean: "Ordenantza berriak jasotzen du terraza batek zein eremu okupatu ahalko duen, gehienez, zenbat mahai eta aulki sartu ahalko diren bertan, pasabideek zein zabalera izan behar duten, toldoek eta beste- lakoek nolakoak izan behar duten, egutegi eta ordutegia...".\nOstalari bergarar batzuek, baina, ez dute begi onez ikusi proposamen berria. Tabernari talde batek jakinarazi du ordenantza berriaren zirriborroa aztertzen ari direla zuzenketak proposatzeko.\nAurten eta iaz, berdin Arrasaten\nArrasaten ez dago Espazio Publikoaren Erabilera Arautzeko Ordenantzarik, baina, Ibon Arrupe Hirigintza batzordeburuaren esanetan, "irizpide bateratuak" hartzen ahalegindu ziren pandemian: "Terraza handiagoak jartzeko baimenak eman genituen, eta baita dirulaguntzak ere, terrazetarako hornikuntza erosteko. Tabernari batzuen aldetik mugimendua egon zen ordenantza eskatzeko, eta, azkenean, irizpide batzuk adostu genituen: terrazak nola handitu, itzalkinen itxura, aparkalekuetako terrazak edo itxiturak...".\nMomentuz, ez dago arau aldaketarik Arrasaten; iazko irizpide berberak izango dituztela azaldu du Arrupek: "Urte hasieran, omikron aldaera gurean zegoela kontuan hartuta, tabernari askok eskatu zuten terraza jartzeko baimena. Pandemiaren bilakaera ezezaguna zenez, 2021ean emandako baimen berak ematea erabaki genuen". Nolanahi ere, bizilagunekin egon daitezkeen bizikidetza arazoei lotuta, "neurriak aztertzen" ari direla aurreratu du.\nOñatin, "oreka bila"\nOñatin ere, ordenantza eduki arren, alkate dekretu bidez zenbait neurri hartu ziren ostalarien egoerari laguntzeko. "Posible izan den kasu guztietan espazioa handitzeko aukera eman da, distantziak gordeta, ordura arte zituzten mahai kopurua mantendu ahal izateko.\nBestetik, itxiturak jartzeko aukera ere eman dugu", zehaztu du Xabi Igartua zinegotziak. Orain, pandemiaren aurreko baimenetara itzuliko direla aurreratu du: "2019an baino terraza handiagoa nahi dutenentzat irizpide batzuk definituko dira: tabernaren fatxadatik zenbat aldendu daitekeen terraza, oinezkoentzat utzi beharreko bidea, plaza baten okupazio portzentajea...". Horri lotuta, Igartuak azaldu du "oreka bilatzen" saiatzen ari direla Udalean: "Kaleko espazio publikoa gutxitu egin da, eta oinezkoendako eremua txikituta, kale batzuetatik ibiltzea ez da horren erosoa".\nAretxabaletan, "mugarik ez"\nAretxabaletaren kasuan, Unai Elkoro alkateak azaldu duenez, pandemian, lekua zuten tabernariei "nahi beste mahai jartzeko aukera" eman zieten: "Gurean erraza da, taberna gehienek baitute lekua. Gure aldetik ere ez da arazorik egon: terraza jartzea baimendu dugu leku guztietan, eta baita eremua zabaltzea ere". Ordenantza pandemia betean egin zuten aretxabaletarrek: "Ziurtasun juridikoarengatik egin genuen, gehienbat".\nBestalde, gainerako hiru herrietan bezala, Elkorok azaldu du terraza jartzeagatik ordaintzen den kuota kendu zutela pandemian: "Orain egoera desberdina da. Hala ere, zenbait gauza mantendu ditugu; adibidez, espazioa duten tabernetan terrazak baimentzen jarraituko dugu; ez dugu lehengo murrizketetara itzultzeko asmorik. Hori bai: orain, ordaindu egin behar da".\nAlkateak esandakoari jarraiki, Orly tabernako jabe Igor Ezkibelek azaldu du "ziurtasun falta" dutela Aretxabaletako tabernari askok. "Aukera badago terrazak jartzeko, baina ez dugu bermerik. Urtarrilean esan behar da nolako terraza nahi dugun, zein egiturarekin eta zenbat mahairekin, baina datorren urtarrilera arte ez dugu jakingo zein den horren kostua (...) Nik lehengora bueltatzea erabaki dut, mahai kopuru berarekin, badaezpada", adierazi du.


Wolframioa Bitxigintza Produktuak\n> Wolframioa bitxiak\nWolframioa karburoa bitxiak\n> Urre edo Platinum jartzeko ordezkapena\n> Wolframioa eraztunak\nWolframioa aleazio eraztunak\nWolframioa karburoa eraztunak\nWolframioa ezkontza band\nWolframioa ezkontza eraztunak\nWolframioa CZ harrizko eraztun\nWolframioa inlay eraztunak\nbeltza Wolframioa eraztunak\nKonbinatzeak Wolframioa eraztunak\nKanpoko ildaskatutako Wolframioa\n> Wolframioa areto\n> Wolframioa lepoko\nWolframioa karburoa Lepokoak\n> Wolframioa bangle\n> Wolframioa karburoa katean\n> Grabatuta Wolframioa bitxiak\n> Urrezko plated Wolframioa bitxiak\nurrezko eraztun plated Wolframioa\n> Wolframioa Watch\n> Wolframioa gako Cadenas\n> Wolframioa Bitxigintza abantaila\nWolframioa karburoa Bitxigintza abantaila\nWolframioa eraztun Izan\nWolframioa Ring Fabrikazio Prozesuen\nEraztunen Wolframioa arreta\nBitxiak Wolframioa arreta\nBeste produktu artikuluak »\nDela Wolframioa (Wolfram)\nWolframioa Produktu guztiak\nRare Earth (RE) Produktuak\nSintered Brontze porotsuak\nMakina Erremintaren Osagarriak\nZerbitzuak Kontaktuak »\nWolframioa Munduko Txostena\nEstekak Exchange & zerrenda\nYou're viewing: Home >> Wolframioa bitxiak\nWolframioa oso gogor eta trinko. karbono eta beste elementu konbinatuak, tungsten karburoa, eta 8-9 arteko erregistro gogortasuna Mohs eskala bihurtzen da. Wolframioa bitxiak da metal aleazio, tungsten karburoa osatzen dute. aleazioa gogortasuna gehienezko eta zurruntasuna ahalbidetzen trakzio indarra uko egin gabe. Wolframioa bitxiak en gutxi gora behera 10 aldiz 18k urrezko eta lau aldiz baino gogorragoa titaniozko baino gogorragoa. Wolframioa to bitxiak diseinatu eta goi Poloniera, bere kontsumitzaile erakarpen parte gain bere teknikoa nature.Hardness da, iraunkorrak edertasuna ziurtatuz. Betiko leundutako Wolframioa Bitxigintza hartu bikaina handiko berniz eta aurre inoiz publikoak eskainitako edozein metal baino luzeagoa scratching. Wolframioa Bitxigintza ez da inoiz bihurgune ko forma.\nWolframioa Bitxigintza bitxiak industria iraultza bat egiten ari da diseinu mota bakarra jarrita. Bakoitzak tungsten karburoa bitxiak da moztu eta diamantea tresna landuak. Wolframioa bitxiak ez da ohiko bitxitegiak 'tresnekin sizable - metala oso gogorra da. Gehienak tungsten bitxiak metal hauts bihurtu da karburoa tungsten nahi erreakzio k karbono purua hauts ekin, adibidez karbono 900 at, beltza - 2200 ° Pusher edo batch labe C, prozesu izeneko carburisation.\nWolframioa bitxiak includs tungsten karburoa eraztunak, urre plated tungsten eraztunak, tungsten ezkontza bandak, tungsten belarritakoak, lepokoak tungsteno, tungsten kateak, eskumuturrekoak tungsteno, tungsten erlojuak, ECT.\nazal sentikorra tungsten karburoa dituzten pertsonentzat egokia da metal bitxiak. Jende askok dira urrea, zilarra edo platinoa, edo gehien zinka edo nikela, diren bitxiak gehienetan-aleazioak erabiltzen alergia. ez daukazu bitxiak tungsten honekin kezkatu, tungsten altzairu herdoilgaitzezko bitxiak da hypoallergenic delako. Horrek esan nahi du zuk ez dute rashes aurre egin eta larruazala discolored tungsten zure bitxiak jantzita argazkiak.\nProduktu gehiago tungsten buruzko informazioa aurkituko duzu Wolframioa aleazio.\nDuzu produktu hori ezartzeko interesa izanez gero, jar zaitez gurekin emaila: sales@chinatungsten.com edo dei iezaguzu: 0086 592 512 9696, 0086 592 512 9595. Zure esanetara gaude.\nOso eskertzekoa da Google Translate orri hau.


Bizkaiak milioi bat eurotik gora bideratuko ditu desgaitasuna duten pertsonak ahalduntzeko eta gizarteratzea bultzatzeko - Área de prensa - Bizkaia.eus\nBizkaiak milioi bat eurotik gora bideratuko ditu desgaitasuna duten pertsonak ahalduntzeko eta gizarteratzea bultzatzeko\n2021(e)ko apirilaren 07(a) 14:10\nDesgaitasuna duten pertsonen autonomia hobetzeko laguntzak eskatzeko epea zabalik dago jadanik.\nBizkaiko Foru Aldundiak martxan jarri du desgaitasuna duten pertsonak ahalduntzeko eta gizarteratzea bultzatzeko dirulaguntzen urteko deialdi publikoa. Laguntzak pertsona horiek edo senideek osatutako elkarte eta entitateen bitartez bideratzen dira, eta jarduketa-esparrua Bizkaiko Lurralde Historikoa da.\nBizkaiko Aldizkari Ofizialak gaur argitaratu du dirulaguntzen lerro horren oinarriak arautzen dituen dekretua. Guztira, 1.024.000 euro bideratuko dira. 2021. urterako dirulaguntzen eskaerak aurkezteko epea zabalik dago jadanik, eta maiatzaren 6an itxiko da.\nDirulaguntza horien xedea da desgaitasuna duten pertsonei arreta ematera eta horiek gizarteratzera zuzendutako ekimenak egitea, honako hauen bidez:\n• Elkarteen jardueretarako programak: erakundeek jarduketa programak garatzeko oinarrizko eta funtsezko egiturak mantentzeko behar dituzten jarduerak babestea.\n• Aisia eta astialdia: desgaitasunen bat duten pertsonek aisialdia goza dezatela erraztea.\n• Sentsibilizazioa eta zabalkundea: gizarteari informazioa ematea eta gizartean sentsibilitatea sortzea desgaitasun egoerak dakartzan gizarte, afektu eta familia ondorioei buruz, haren normalizazioa lortzeko.\n• Esku-hartze eta laguntza espezializatuak: profesionalekin egiten diren ekintzak, desgaitasuna duten pertsonen garapena bultzatzeko banan-banan edo taldean.\n• Kultur sustapena: desgaitasunen bat duten pertsonen giza eta kultur sustapena bultzatzeko asmoz egiten da, arautu gabeko berariazko prestakuntzaren bidez.\nGizarte Ekintza Sailak aurten desgaitasunera bideratuko duen diru-partidaren barruan sartzen da deialdi hau; orotara, izan ere, 75,15 milioi eurotik gora bideratuko ditu gainera.\nEra horretan, Bizkaiko Foru Aldundiak berretsi egin du desgaitasuna duten pertsonekin eta pertsona horiek benetan gizarteratzearekin konpromisoa duen lurraldea dela Bizkaia, baita ere erreferente izaten jarraitu nahi duela autonomiari lotutako funtsezko esparruetan: desgaitasuna duten pertsonen eta haien senideen bizitza independentea, parte-hartzea eta bizi-kalitatea.


Jaurlaritzak ez du Osakidetzan hizkuntza eskubideak bermatzeko inolako interesik, salatu du EAk | EA - Eusko Alkartasuna\nHasiera » Euskara » Jaurlaritzak ez du Osakidetzan hizkuntza eskubideak bermatzeko inolako interesik, salatu du EAk\nJaurlaritzak ez du Osakidetzan hizkuntza eskubideak bermatzeko inolako interesik, salatu du EAk\nArgitaratua honek egina: Prentsa Bulegoa data Urr 19, 2011 honetan: Euskara\nJuanjo Agirrezabalak Hizkuntza Normalizaziorako Planaren eraginkortasunik eza egotzi dio Osasun sailburuari Legebiltzarrean. Osakidetzak egunero euskaldunon eskubideak urratzen dituen arren, Bengoak argi eta garbi utzi du ez duela ezer aldatzeko asmorik, salatu du EAko legebiltzarkideak.\n“Rafael Bengoa Osasun sailburuak Osakidetzako erabiltzaile euskaldunen hizkuntza eskubideak mespretxatu egin ditu gaur berriz ere”, salatu du Juanjo Agirrezabalak; izan ere, “Bengoak argi eta garbi utzi du ez duela Euskal Osasun Zerbitzura jotzen duten herritarrei hizkuntza ofizial batean zein bestean aritzeko eskubidea bermatzeko inolako asmorik”. Horixe da EAko legebiltzarkideak ondorioztatu duena Deba Goieneko Ospitalean arrazoi horregatik oñatiar batek etengabe jarritako kexen harira sailburuak gaur goizean Legebiltzarrean emandako azalpenak entzun eta gero.\nAgirrezabalaren esanetan, “Osakidetzan euskaldunon hizkuntza eskubideen urraketa sistematikoa eta etengabea da, eta oñatiar honek egindako salaketa adibide bat gehiago baino ez da. Okerrena, dena dela, zera da, kexak eta salaketak gero eta ugariagoak badira ere, Bengoak ez duela ezer egiteko asmorik egoera hori zuzentze aldera, eta ez duela euskalduntze plana aldatuko, Jaurlaritzak berak plan horrek porrot egin duela onartzen duen arren”.\nGauzak horrela, dio EAko ordezkariak, “Euskararen Legea ia 30 urte betetzear dagoenean, euskaldunontzat mingarria da benetan Osasun sailburua euskalduntze prozesua Osakidetzan azkarregi doala esaten ere ausartzea, 30 urte igaro ondoren gure eskubideak egunero urratzen direnean”.


Poesia musikarekin nahasten duen ikuskizuna - Bergara - 2014-01-24 - Goiena.eus\nPoesia musikarekin nahasten duen ikuskizuna\nAitziber Aranburuzabala Juldain 2014-01-22 10:00\nMikel Urdangarin, Kirmen Uribe, Rafa Rueda, Mikel Valverde eta Bingen Mendizabalek sortutako egistamoa.\n'Jainko txiki eta jostalari hura' ikuskizuna izango da Bergarako Zabalotegi aretoan, urtarrilaren 24an, 19:00etan. Taularen gainean, Kirmen Uribe poeta eta aspaldiko lagunak dituen musikariak izango dira: Mikel Urdangarin, Rafa Rueda eta Bingen Mendizabal. Sarrerak egunean bertan salduko dituzte zortzi eurotan leihatilan, 18:00etan hasita.\nAskotariko arteak konbinatzen dituen egitasmoa da; ikuskizunarekin batera, CD-liburua kaleratu zuten-eta, Mikel Valverde ilustratzailearekin batera. " Haria jarraitzeko ez da ezinbestekoa aurrez CD-liburua irakurrita izatea. Horrela azaldu du Ondarroako poetak: "Zuzenekoak zuzenekoak dira eta ikusleek ez dute CD-liburuaren beharrik saioaren hariari jarraitzeko. CD-Liburua, berriz, ederra da etxean lasai irakurri eta marrazkiei begiratzeko". Aipatutako CD-liburu hori eskuratzeko aukera izango da Zabalotegin.\nAurrekoaren hurrengo pausua\nZaharregia txikiegia agian egitasmoaren bigarren pausua da Bergaran erakutsiko dutena. Uriberen esanetan, emanaldi anitza da; hiru ahotsetara egiten dute, eta musikari dagokionez, aurrekoa baino elektrikoagoa eta garaikideagoa dela gaineratu du.\nEgitasmoak, Euskal Herria gai nagusitzat duten Kirmen Uriberen testuak ditu oinarrian: "Nik aurrez testu horiek egin nituen eta gero musika eta marrazkiak egin zizkioten. Testuak askotarikoak dira, bertso-eran egindakoak daude, koplak eta baita bertso librean idatzitakoak ere". Musikarekin lagunduta, testu horiek egileak berak errezitatzen ditu: "Errezitatzeko orduan beraiek jotzen daude, ez dago jausi handirik kantu eta errezitatutako poesien artean, jendeak ez du ezberdintasunik nabaritzen. Oso konpaktua, trinkoa, da dena. Mikelek esaten du denak direla kantak" azaldu du barrez poetak.\nZaharregia txikiegia agian ikuskizunean irudien proiekzioak bazeuden ere, oraingoan musika eta hitzak bakarrik dira ikuskizunaren osagaiak. " Proiekzioena oso zaila da, ondo egin behar da; izan ere, askotan proiekzioek nahastu egiten du ikuslea. Irudiekin mezua edo hitza galdu egiten da batzuetan, eta horrek, entzulea despistatu egin izan ohi du; horregatik mezuari eman nahi izan diogu indarra. Irudirik ez dagoen arren, oso koloretsua dela esango nuke, batzuetan, Mikelek kantatzen du, eta beste batzuetan, Rafak. Errezitatzeaz gainera, nik ere ahots batzuk sartzen ditut" dio Uribek eta zera gaineratu du: "Bidaia baten antzekoa da, momentu eta sentimendu ezberdinak dituena".\nEz dute taula gaina bereziki janzten, argiak eta laukotea dira, bada, osagai bakarrak.\nOndarroako Marabilli jaialdian lagun artean erakutsita, New York-en arrakastaz estreinatu zuten azaroan. Gasteizko Artium-en ere harrera ona izan zuten, eta ilusioz datoz Bergarara.\n'Jainko txiki eta jostalari hura' ikuskizuna gaur Bergaran\nMikel Urdangarin, Kirmen Uribe, Rafa Rueda, Mikel Valverde eta Bingen Mendizabalek sortutako egitasmoa gaur –egubakoitza–, 19:00etan, hasiko da Zab...\nKirmen Uribe: "Joxan Lizarribar laguna bisitatuta sortu zitzaigun egitasmoaren txispa"\nAitziber Aranburuzabala Juldain 2014 urt 22 Bergara\nAzaroan New York-en estreinatu eta Euskal Herrian birritan bakarrik erakutsita, Bergarara ekarriko dute urtarrilaren 24an, egubakoitza, 'Jainko txi...


Gai horri buruz ariketa hauek egingo dituzu:\n- Bideo bat ikusi eta galderei erantzun.\n- Testu bat irakurri eta falta diren hitzak asmatu.\n- Elkarrizketa batzuk entzun eta adierazpenak nork egin dituen esan.\n- Taldean jarri eta gaiari buruz hitz egin.\nAuthor: Juanpe Urrosolo Ariane Retegi (Zinea Sortzen)


DSP : Nortzuk gara\nHemen zaude Hasiera : Enpresa\nLehen Sektorearen Garapena (gaztelaniaz "Desarrollo Sector Primario", eta, laburtuta, DSP) enpresa europarra dugu; Kantabrian dago kokatuta, eta, produktu egokiak sortu nahian, ikerketa eta garapen teknologikoa ditu helburu, nekazaritza eta abeltzaintzaren arloetan lana automatizatzeko, ekoizpena kudeatzeko eta salmenta hobetzeko.\nGure helburua zein den? Informazioaren teknologia berriak ekarri nahi ditugu lehen sektorera, era horretara, zure negoziora neurri-neurrian egokituko den produktu edo zerbitzua eskaintzeko. Horretan ematen dugu, bai, gure indar guztia, guk geuk sortutako hardware eta software egokiak sortzen eta hobetzen, baserriko lanari ahalik eta etekinik handiena ateratzeko.\nXEDEA Sistema, produktu eta zerbitzu aurreratuak garatu, fabrikatu eta saldu nekazaritza eta abeltzaintza arloetarako, merkaturatutako edo/eta geuk garatutako bitartekoak erabiliz. Aitzindari izan nahi dugu barneko merkatuan, eta horretan dihardugu, sektorean produktu berriak eta berritzaileak eskainita laneko beharrizan guztiei erantzun nahian.\nIKUSPEGIA Gure ikuspegian honako jarduera hauek hartzen dira oinarritzat:\nDemokrazia, Elkartasuna eta Lanaren Garrantzia, horiexek dira gure harremanetan oinarri. Produktuak, zerbitzuak eta komunikazioa berritzen dugu etengabean, marka berritzailea delako irudia sortu eta sendotzeko.\nBezeroarengandik hurbil gaude, bertatik bertara, eta horixe da bere beharrak zein diren jakin eta behar horiei erabat erantzuteko oinarri, betiere Kalitatea, Kostua eta Epeak ardatz direla. Guztion garapen pertsonala sustatzen dugu, barneko funtzionamenduan denok baikara partaide eta helburuak guztiok adostuak baitira.\nEra koordinatuan lan egiten dugu, inork inoiz alferrik lan egin ez dezan eta etenik gabe hobetu daitezen gure lan-prozedurak eta jardunak, betiere ingurumena errespetatuta. Aliantza estrategikoak erabiltzen ditugu sektoreko enpresa, hornitzaile eta beste fabrikatzaile batzuekin, elkarlanean negozioak bideratzeko, lan-jardun onak elkarri ikasteko eta kostuak merkatzeko.\nGure negozioa hazkundean oinarritzen da, barne-merkatuan aitzindari izan nahi dugu eta.


“Argazkilari familia bateko laugarren belaunaldia naiz ni” - Aiaraldea - Aiaraldea.eus\nTxabi Alvarado Bañares 2019-01-17 13:47\nGeneetan du JOSE JULIAN MONTES MONTEROk (Laudio, 1954) irudiarekiko pasioa. Argazkilari familia baten laugarren belaunaldia da, eta urte askoko eskarmentua du argazki-kazetari gisa.\nArgazkilari familia bateko kidea izanda, irudiarekiko zaletasuna gaztetatik izango zenuen.\nNire aitak estudioko eta laborategiko lanak egiten zituen batez ere, eta baita ezkontzak ere. Nik ez nuen ezkontzetan argazkiak ateratzea bat ere gogoko (barreak). El Correon hasi nintzen lanean zuzenean, nahiko berandu, 30 urte inguru nituela.\nHala ere, 14 urterekin argitaratu nuen nire lehenbiziko argazkia egunkari horretan, entzierro batena zen, oker ez banago.\nNire lehen argazki garrantzitsuak Aceros de Llodio enpresako gatazkaren testuinguruan egin nituen. Hori baino lehen jaietako argazkiak publikatu nituen, batez ere. Bazegoen bat asko zabaldu zena, El Correoko azala izan zen. Laudioko Jaietan Herri Batasunako zinegotzi batek arrautzkada jaso zuen, eta nik unea harrapatu nuen. Hala ere, argi zegoen arrautza garai hartan alkate zenari -Toño Aiz- bideratua zegoela.\n“Nire aitaren gurasoak argazkilariak ziren eta bere aitona ere”\nUrte batzuk beranduago egunkariko kideek Gasteizera lan egiteko gonbita luzatu zidaten. Nire aita ere egon zen El Correon lanean, jaietako gehigarriak egiten, batez ere.\nBeste garai batzuk ziren bereak: orduak igaro behar zituen laborategian kalean ateratako argazkiak prozesatzen, eta oso erritmo azkarrean burutu behar zuen. Ez zuen denbora asko, lau seme-alaba baitzituen. Horregatik pasa zen kaleko argazkiak egitetik ezkontzen argazkiak egitera, diruak agintzen zuelako.\nAma ere berarekin lan egiten hasi zen, argazkiei ukituak ematen. Ona zen lan hori egiten. Ni hortik ibiltzen nintzen, bueltaka.\nArgazkiak txuri beltzean ziren hasieran. Koloreko argazkiak egitea sekulako kalapita zen. Makina batzuk baliatu behar zenituen koloreen tenperaturak kalkulatzeko, eta probak egin. Aitak ordu asko igaro behar zituen laborategian, eta kostata, ondo moldatzen zen.\nBelaunaldiz belaunaldi transmititu da argazkilaritza zure familian.\nHala da. Nire aitaren gurasoak argazkilariak ziren eta bere aitona ere. Nire amonaren aita argazkilaria zen, eta nire aitona bere bidez batu zen ofiziora. Nik uste dut laugarren edo bosgarren belaunaldia naizela. Nire aitaren aitona Frantzian egon zen, lehenbiziko argazkilarietatik ikasten.\nZure familia argazkilaritzaren hastapenetatik egon da mundu horretan sartuta, beraz.\nEz dakit, agian gehiegi esatea da, baina bertan egon ginela esan daiteke. Nire oinordekoek eguzkiaren argia baliatzen zuten argazkia errebelatzeko.\nTorrelavegakoak ziren, eta karreta batean aritzen ziren gora eta behera. Nire aita ere Espainiar Estatuko hainbat txokotan aritu zen postalak egiten, pertsona batek kontratatuta.\nZure aitak denda bat ere ireki zuen.\nDon Feliciano Chasco apaizaren ideia izan zen hori. Berak utzi zigun lonja. Aitak gogoko zuen herrian ateratako argazkiak erakusleihoan jartzea.\n“Nire lehen argazki garrantzitsuak Aceros de Llodio enpresako gatazkaren testuinguruan egin nituen”\nArgazkilaritza digitaleranzko saltoa bete-betean bizi izan duzu.\nNire aitak ez zuen argazkilaritza digitala ezagutu, nik bai ordea. Kamara digitala erosi behar izan nuen, dirutza jarrita. Aurrerapausoa ekarri zuen digitalizazioak, baina lehen kamarak oso oinarrizkoak ziren, itxaron egin behar zenuen argazkia ikusteko, eta ez zeneukan itxaroteko denborarik (barreak).\nGasteizen prentsaurrekoetako eta kaleko argazkiak egiten nituen. Iristeko zailak ziren tokietara igo behar nintzen batzuetan. Milurteko berriaren hasierarekin hasi nintzen hirian lanean eta duela sei urtera arte egon naiz.\nBertan egoteak argazkilari asko ezagutzeko parada eman zidan, eta harrera beroa egin zidaten. Argazkilaritzaren ikuspuntu berria garatu nuen bertan.\nLaudioren historiaren zati handia bizi izan duzu argazkilaritzaren bidez.\nNire koinatua -Pedro Egiluz- eta nire arrebak -Lola Montes- liburu bat plazaratu zuten aitaren argazkiekin, "Imágenes para la memoria" izenekoa. Laudioko antzinako argazki asko agertzen dira bertan. Inpaktu handia eragin zuen argitalpen hark Laudion.\nBideoa da gehien egiten ari naizena. Proiektu bat dut esku artean. Glitch Artists Colective izeneko Facebook orrian argitaratzen ditut lanak. Gasteizen argazki erakusketaren bat egin izan dut, eta badut bideoekin ere zerbait egiteko asmoa.\nZure aitaren garaian gutxi batzuek zuten argazkiak egiteko aukera. Gaur egun, aldiz, irudiaren munduan bizi garela esan daiteke.\nBai, horrek baditu alde ona eta txarrak. Gazteei erakutsi behar zaie argazkilaritza ona izan daitekeela, eta horretan indarra jarri.


Oihane Pardo: "Hitz egiteko beta izan baino lehen nor garen esaten du modak eta janzkerak". — Gaztezulo\nOihane Pardo: "Hitz egiteko beta izan baino lehen nor garen esaten du modak eta janzkerak".\nOihane Pardo: "Hitz egiteko beta izan baino lehen nor garen esaten du modak eta janzkerak". Oihane Pardo donostiarrak bere arkitekto formakuntza eta esperientziak modaren mesedetan erabiltzen ditu. Honela sortu zuen Amarenak proiektu interesgarria. Amarenak egitasmoak hainbat euskal jantzi tradizional eguneratu ditu, aldi berean, gure historia eta ondarea jagonez. Horretan jarraitzeko Elkanoren mundu-biran oinarritutako bilduma bat prestatzen ari da eta berau burutzeko crowfunding kanpaina bat ere martxan jarri du. https://www.gaztezulo.eus/albisteak/oihane-pardo-hitz-egiteko-beta-izan-baino-lehen-nor-garen-esaten-du-modak-eta-janzkerak https://www.gaztezulo.eus/albisteak/oihane-pardo-hitz-egiteko-beta-izan-baino-lehen-nor-garen-esaten-du-modak-eta-janzkerak/@@download/image/Oihane Pardo_ Amarenak.jpg\nOihane Pardo donostiarrak bere arkitekto formakuntza eta esperientziak modaren mesedetan erabiltzen ditu. Honela sortu zuen Amarenak proiektu interesgarria. Amarenak egitasmoak hainbat euskal jantzi tradizional eguneratu ditu, aldi berean, gure historia eta ondarea jagonez. Horretan jarraitzeko Elkanoren mundu-biran oinarritutako bilduma bat prestatzen ari da eta berau burutzeko crowfunding kanpaina bat ere martxan jarri du.\nHasteko, ezagutzen ez zaituenarentzat zein da Oihane Pardo eta Amarenak proiektua?\nDonostiako arkitekto bat naiz. Orain dela lau urte bere Shanghaiko lana eta bizitza utzi nituen etxera bueltatzeko. Izan ere, nire lanarekin gure kultura berpiztu eta plazaratzen lagundu nahi dut. Horrela sortu zen Amarenak proiektua, nire amak emandako amonaren kaiku jaka berreskuratzeko asmoz. Egun ia ez dira saltzen, eta saltzen diren gehienak ez dute antzinako dotorezia eta kalitatea. Ideia horretatik tiraka, diseinuaren bitartez, antzinako eta tradiziozko euskal jantzi eta elementuak eguneratzen hasi nintzen, hauek ezagutu eta galdu ez daitezen.\nNondik datorkizu modarekiko zaletasuna?\nHaur nintzenetik gustatu izan zait nire arropa egin eta egokitzea. Ez ordea joerak jarraitzeagatik, baizik eta gauza bereziak eta ezberdinak jantzi ahal izateko. Bigarren eskuko arropa edo nire gurasoena edo familiakoa izandakoa aurkitzea pila bat gustatu izan zait beti, arima edo istorio berezi bat duen zerbait topatu eta hori janzteko era bilatzea atsegin dut. Beti pentsatu izan dut antzinako arropa gaur egungoa baino askoz originalagoa zela.\nZer da moda zuretzat?\nAdierazpen modu bat. Hitz egiteko beta izan baino lehen nor garen esaten du modak eta janzkerak. Zer balore ditugun edo zeri ematen diogun garrantzia. Gaur egun ere moda erostean komunikatu egiten dugu, eta orokorrean, dirua erabiltzen dugun moduak asko komunikatzen du.\nOraingoan lehen mundu birarekin lotutako proiektua duzu esku artean: Elkano, Euskal Herri itsastarrean inspiratutako moda bilduma. Goteo.org-en proiektu hau finantzatzeko kanpaina jarri duzu martxan. Zertan datza?\nAmarenak proiektuaren helburua euskal kultura eta ondarea modaren bitartez plazaratzea da. Elkanok orain dela 500 urte burututako mundu-bira euskaldunok giza historian egindako ekarpenik handiena izan da, eta harrigarria badirudi ere, gaur egun jende askok ez dakit nor zen ere Getariako nabigatzailea!\nHorregatik, orain dela 3 urte, Elkano 500 Fundazioari bilduma hau egiteko proposamena luzatu nien. Era honetan, jantzi hauek erabiltzen dituzten pertsonek historia zatia hau munduan zehar kontatu eta zabaltzen lagun lezakete.\nHirugarrengo aldiz hartu dugu parte Piztu Meta kanpainak. Amarenak egindako lehengo 100 kaikuak kanpaina honen bitartez finantzatu genuen adibidez. Crowfunding kanpainak oso interesgarriak dira, jendeari eta bezeroei diseinuaren gainean erabakiak hartzeko aukera ematen diete eta norberari egiten ari zarena gustukoa den ala ez neurtzeko aukera. Guretzat oso garrantzitsua da egiten ditugun jantziak jendeak erabiltzea, hori baita ondarea bizirik mantentzen duena. Horregatik esaten dugu #janztekoistorioak egiten ditugula.\nEuskal marinelen janzkera tradizionalaren ikerketatik abiatutako proiektua da. Zer ikasi duzu ikerketa horretatik? Asko aldatu al da moda ordutik?\nXVI. mendean, garai hartako aurkikuntzen ondorioz, mundu mailako globalizazio prozesua hasi zen. Mundua pentsatu baino handiagoa zen orduko gizakiarentzat, baita askotarikoagoa ere eta hori ezagutzeko grina piztu zen. Euskal Herrian adibidez, mendetan isolaturik mantendutako kultura eta janzkera atzerriko modekin nahasten hasi zen.\nZein dela esango zenuke egungo euskaldunon estiloa?\nDenetarik dago, baina orokorrean naturarekiko eta ingurumenarekiko kontzientzia handia dugula esango nuke, baita kulturarekiko ere. Hori dela eta, Gipuzkoan adibidez, moda iraunkorreko marka ugari daude.\nDiseinu bat sortzerako garaian zein da zure prozesua?\nNire arkitekto formakuntza dela eta proiektuka lan egiteko ohitura daukat. Beraz, prozesuak proiektuaren arabera oso ezberdinak izan daitezke. Hori bai, abiapuntua beti euskal kultura edo ondarearen elementu ala istorio ezezagun bat da. Helburua beti berdina da: istorio horrekin jendeak jantzi ahal duen zerbait sortzea.\nZerk inspiratu edo motibatzen zaitu?\nMotibatu bezeroek guretzat dituzten hitz politek. Gure lana eskertu eta baloratzen dutenean edota gure arropak jantzita argazkiak bidaltzen dizkigutenean eta beraiekin bizitako istorioak kontatu izugarri pozten gara!\nModaren industriaz asko hitz egin da azken urte hauetan: produktuak ekoizteko xahutzen dituen baliabide ugariak, fast fashion-a... egun kontzientziatuagoak gaudela uste duzu?\nOraindik asko falta da, baina kontzientzia gehiago dugu orain, hori argi dut. Pentsamoldea asko aldatu da bai pertsona gisa eta baita maila industrialean ere. Jada atzerriko ekoizpenak edota denboraldi bakar bat soilik irauten duten arropak ez daude horren ondo ikusiak.\nIngurumena errespetatzen duen moda justuak normalean ez ditu poltsiko guztientzako prezioak. Nola uztartu bi kontzeptu hauek?\nGauza merkeak garestik ateratzen dira. Urteak daramatzagu pentsatzen arropa ekoiztea merkea dela berez, baina hori ez da egia. Merkea da zenbait gauzek prezioan ez dutela eraginik, adibidez pertsonen eskubideak, gure osasuna edo ingurumenaren etorkizuna. Amarenak proiektuaren arropa aldiz, urte askotan erabiltzeko pentsatua dago eta inguruko enpresa zein lantegietan egina, bertako ekonomia, artisautza eta kultura suspertzen lagunduz. Hau janariarekin oso argi ikusten da, fast food asko jan ez gero osasun arazoak izan ditzakegu eta garesti ordaindu. Gure burua eta gorputza zaintzeko janari ona bilatzen dugu nahiz eta pixka bat gehiago ordaindu, ezta?\nJendea benetan prest al dago benetan arropa justuago batengatik gehiago ordaintzeko?\nBai, eta ez badago gure errua da, ez dugulako ondo azaldu arropa ekoizteak duen lana eta kostua. Horregatik dira interesgarriak crowfunding kanpainak, jendeari arropa bilduma bat egin eta ekoizteak zenbateko kostua duen erakusten diogulako.\nBeste proiekturen bat ba al duzu buruan?\nBuruan asko eta esku artean ere, baina orain kontatu daitekeen ezer ez. Horretarako hobeto #janztekoistorioak traola jarraitzea!\nAmarenak proiektua gustatu bazaizu jakin Elkanoren mundu-biran oinarritutako crowfunding kanpaina azaroaren 7ra arte egongo da martxan. Sakatu hemen informazio gehiago eskuratzeko.


Euskal Encounter topaketa birtualak 3.317 parte-hartzaile eta 100.000 ikusle elkartu ditu\nUrretxun bildutako antolatzaile taldea pozik agertu da Euskal Encounter 28 topaketa berezi honek utzitako emaitzarekin eta egin dituzten ekintzek (ehun baino gehiago) izan duten jarraipenarekin.\nReivindican en Euskal Encounter la Inteligencia Artificial como aliada contra el covid-19\nLos expertos en Inteligencia Artificial reunidos en Euskal Encounter, que se celebra en Urretxu (Gipuzkoa) de forma virtual, han coincidido en apuntar que la salud es uno de los campos en los que más avances registrará esta herramienta en los próximos años, y han destacado sus aplicaciones en la lucha contra el covid-9 .\nWikipedian euskarazko edukiak sortu, zabaldu eta kontsumitzea sustatuko du Gobernu nafarrak\nEuskarabideak eta Euskal Wikilarien Kultur Elkarteak lankidetza hitzarmena sinatu dute ostegun honetan, Wikipedian euskarazko kultur eduki digitalen sorkuntza, hedapena eta kontsumoa sustatzeko.\nEuskal Encounterren edizio birtualak ohiko ekintza guztiak eskainiko ditu\nEuskal Encounter informatika topaketaren 28. edizioa sarean egingo da datorren asteburuan. Antolatzaileen esanetan «ahalegin berezia» egin dute bilkura presentzialek barne hartzen dituzten ekintza guztiak eskaintzeko. Izen ematea zabalik dago eta guztira 5.088 pertsonek izango dute lekua. Topaketaren lehen edizioa egin zen leku beretik, Urretxutik, koordinatuko dute sarean egingo den jardunaldia.


Bertso-saioak, haurrendako antzerkia, kontzertu bat, dokumental bat, eta bertso- zein narrazio-saio berezi bat;horra Bertsoaroa 2017 programaren osagaiak. Noticias de Navarra\nBertso-saioak, haurrendako antzerkia, kontzertu bat, dokumental bat, eta bertso- zein narrazio-saio berezi bat;horra Bertsoaroa 2017 programaren osagaiak\nAurreikusitako zortzi hitzorduak, Iruñean izango den Bertsolari Txapelketa Nagusiaren finalerdia barne, azaroaren 9tik abenduaren 2ra gauzatuko dira\nLunes, 30 de Octubre de 2017 - Actualizado a las 18:14h\nBertsoaroak zazpi ikuskizun proposatzen ditu azaroaren 9tik abenduaren 2ra gauzatuko den edizio honetarako. Zazpi hitzordu hilabete batean: punta-puntako bertsolarien jarduna, bertsolarien belaunaldi gazteen saioa, ikus-entzunezkoak, emanaldiak, haurrendako antzerki-saio bat, eta hilabeteari buru emateko, Bertsoaroaren programaziotik kanpo baina hari hertsiki lotuta, Bertsolari Txapelketa Nagusiaren azken finalerdia, Anaitasuna pabilioian. Bertso-saioez gain, bertsolaritzaren muina sentitzeko zein irudikatzeko bestelako modu batzuk daude programaren barruan, hala nola rock kontzertu bat, tradizioaren eta ahozko transmisioaren garrantziari buruzko dokumental bat, eta literatura eta bertsoak uztartzen dituen ikuskizun bat.\nKulturako, Hizkuntza Politikako, Hezkuntzako eta Kiroleko Alorreko zinegotzi ordezkari Maider Belokik eta Nafarroako Bertsozale Elkarteko ordezkari Ander Pérez Argotek Bertsoaroa 2017 zikloaren barruan egingo diren ikuskizunen xehetasunak aurkeztu dituzte. Programatutako ikuskizun guztiak doakoak izango dira, Iturramako Civivoxean egingo den haurrendako antzerkia izan ezik. Hiru saio Kondestable Civivoxean egingo dira;bi, Gurutzeko plazako BHIko ekitaldi-aretoan;bat, Iturramako Civivoxean;bat, Calderería kaleko Terminal tabernan;eta azkena, Anaitasuna pabilioian.\nDatorren hilabetean zehar, bertsolaritza izango da berriz ere protagonista gure herriko arte eta tradizio honen muina ezagutzera emateko, zeinak bizi-bizirik eta indarrean egoteaz gain, bertsozaleak eta kalitatezko bertsoak botatzen dituzten bertsolariak ere baititu. Agertoki horietako taulen gainean hogei bertsolari baino gehiago izango dira, besteak beste zenbait txapelketetako txapeldun izan diren Amets Arzallus, Julio Soto, Maialen Lujanbio, Sustrai Colina eta Unai Iturriaga, edo etorkizun oparoko gazteak, hala nola Joanes Ilarregi, Eli Pagola, Josu Sanjurjo eta Aroa Arrizuebieta. Horri guztiari beste ekimen batzuk gehituko zaizkio, hala nola bertsoak eta rocka uztartzen dituen Bi Bala taldearen kontzertua, kantu inprobisatuak munduko bazterretan dituen hainbat formei buruzko Beñat Gaztelumendiren dokumentala, eta Andoni Egaña eta Uxue Alberdi bertsolarien proiektua, Pello Ramírez musikariarekin eta Iñigo Astiz idazle iruindarraren testuekin batera.\nLehen mailako bertsolarien emanaldiak\nAurten ere, bertso-saio batekin hasiko da Bertsoaroa. Azaroaren 9an, ostegunarekin, 20:00etan, Gurutzeko plazako BHIn bilduko dira Maialen Lujambio, Unai Iturriaga, Eneko Lazcoz, Ander Fuentes ‘Itturri’, Sustrai Colina eta Onintza Enbeita;guztiak ere lehen mailako bertsolariak, txapelketetan eta Iruñeko Udalak programa honen aurreko edizioetan parte hartu ohi izan dutenak. Lazkoz eta ‘Itturri’ izango dira Nafarroako ordezkariak, eta haiekin batera izango dira oholtzan 2009ko Euskal Herriko txapeldun Maialen Lujanbio, 2014ko eta 2016ko Xilabako txapeldun Sustrai Colina, eta 1994an eta 1996an Bizkaiko txapeldun eta 2005ean Euskal Herriko txapeldunorde izan zen Unai Iturriaga.\nBi aste geroago, azaroaren 23an, ostegunarekin, berriz ere Gurutzeko plazako BHIn, bigarren bertso-saioa izango da, punta-puntako bertsolariekin: Egungo Euskal Herriko txapeldun Amets Arzallus, lau aldiz Nafarroako txapeldun Julio Soto, eta bost aldiz Bizkaiko txapeldun Igor Elortza izango dira bertsotan, Alaia Martinekin eta Xabi Maiarekin batera, guztiak ere egun horietan ospatuko den Bertsolari Txapelketa Nagusiko parte-hartzaileak. Soto eta Maiarekin batera, Saioa Alkaiza gaztea izango da emanaldiko hirugarren ordezkari nafarra.\nEmanaldi berezi bat, bertsolari gazteak eta dokumental bat\nAzaroaren 14an, asteartearekin, 19:00etan, Kondestable Civivoxean, zikloko bigarren emanaldia izango da, non bertsoak eta literatura uztartuko baitira formatu berezi batekin, Kafkaren aulkia izenburupean. Iñigo Astiz idazleak sortutako narrazioari erantzungo diote, bertsoz, Andoni Egaña eta Uxue Alberdi bertsolariek. Jardun inprobisatuak, beraz, kolorea, atmosfera eta kanpo-begirada erantsiko dizkio kontakizunari. Pertsonaia literarioen ahotik zein euren ahots propiotik kantatuko dute bertsolariek, Pello Ramirezen txelo eta akordeoi doinuek girotuta.\nAzaroaren 16an, ostegunarekin, gazteriaren txanda izango da, ahozko arte honen tradizioarekin jarraitzen duten belaunaldi berriei eskainitako saio batekin. Kondestable Civivoxean izango da, 19:00etan, Aroa Arrizubieta, Joanes Ilarregi, Patxi Castillo, Eli Pagola, Maialen Akizu eta Josu Sanjurjorekin. Hiru nafar, bi gipuzkoar eta arabar bat igoko dira oholtzara, bertsolaritzaren etorkizun oparoa erakustera.\nBertso-saioen parentesi gisa, azaroaren 21ean, asteartearekin, zikloaren erdialdean, Beñat Gaztelumendiren Mundu bat ahoz aho dokumentala proiektatuko da, Kondestable Civivoxean, 19:00etan. Emanaldian zuzendaria bera izango da. Dokumentala iaz ekoiztu zen, Donostiaren Europako Kultur Hiriburutza zela-eta;filmak kantu inprobisatuetan barnako bidaia bat proposatzen du, hemendik hasi eta Mexikora, Sardiniara edo Kurdistanera. Kantu inprobisatuak munduari begiratzeko talaia berezia eskaintzen du, hainbat forma eta ahots hartzen ditu han eta hemen, eta historia ez ofiziala transmititzeko bide izan da, ahoz aho, belaunaldiz belaunaldi.\nHaur Bertsoaroa, rokca eta bertsoak, eta Bertsolari Txapelketa Nagusiaren finalerdia\nZikloko emanaldietako bat haurrei zuzenduta dago. Azaroaren 18an, larunbatarekin, bi saio egingo dira, 12:00etan eta 18:00etan, Iturramako Civivoxean, haurrendako euskarazko programazioaren barruan. Amaia Elizagoien aktore eta bertsolariak eta Olaia Inziarte musikariak Itoitz. Urpeko ipuinak taularatuko dute, familientzat. Ipuin kontaketa musikatua da, zeinak behin herri bat izan zen etxeetako istorio eta doinuetan murgilduko baititu ikusleak. Sarrerek 3 euro balio dute, eta Iturramako Civivoxean bertan eskuratu daitezke, edo bestela, on line www.pamplona.es eta www.pamplonaescultura.es webguneetan.\nOhiko agertokiak diren Gurutzeko plazako BHItik eta Kondestable Civivoxetik kanpo, Bertsoaroak aurten kontzertu bat programatu du Iruñeko Terminal tabernan. Azaroaren 28an, asteartearekin, Bi Bala taldeak joko du, 20:00etan, eta sarrera librea da. 2013ko Bertso Egunean sortu zen gerora Bi Bala taldea izango zenaren ernamuina, orduan nahastu baitzituzten musika eta bertsoak Aitzol Barandiaran eta Iñaki Gurrutxaga bertsolariek, Kursaalean. Bi Bala laukoteak, zeinari Xabier Etxeberria ‘Pitxu’ baxu-jotzailea eta Julen Goikoetxea bateria-jotzailea gehitu baitzitzaizkion, bertsoa eta rocka uztartzen ditu, mezu garratz, kritika umoretsu eta ironia finarekin. Hirugarren diskoa, Ezpatak buru gainean, aurkeztuko dute. Bertsoaroa 2017ren azken helmuga gisa, programatik kanpo badago ere, Bertsolari Txapelketa Nagusiaren azken finalerdia gauzatuko da abenduaren 2an, larunbatarekin, 17:00etan, Anaitasuna pabilioian. Lau urtean behin errepikatzen den txapelketa honek Iruñean egingo du Barakaldoko BEC-era (Bizkaia) iritsi aurreko azken geldialdia. Anaitasuna pabilioiko saioan maila goreneko bertsolariak izango dira, eta erabakigarria izango da finalerako sailkatuko direnen izenak jakiteko.


Posted on 2014-06-02 2019-05-24 Author MintzanetCategories Mintzanet, bere ahotanTags euskara, Mintzanet, mintzanet bere ahotan\nCecilia Cenoz Tandilen jaio zen (Argentinako Buenos Aires probintzian), duela 47 urte. Sistema-ingeniaria da, eta informatika-enpresa batean egiten du lan. Bere aitona Nafarroako herri batekoa zen, eta hari omenalditxo bat egiteko asmoarekin hasi zen euskara ikasten. “Aitonak euskaraz eta gaztelaniaz hitz egiten zuen, baina, Argentinara etorri zenean, euskara ez erabiltzea gomendatu zion jendeak; horregatik, nire aitak ez zuen euskararik ikasi. Oso harro nago euskalduna izateaz”, azaldu du.\nDuela hamabi urte hasi zen euskara ikasten: aurrena, bere herriko Euskal Etxean; gero, Argentinan Euskaraz programan; eta, jarraian, Internet bidez lau urteko kurtsoa egin zuen. Ondoren, Euskal Herrira etorri, eta Maizpide euskaltegian (Lazkao) sei hilabete eman zituen. Hainbeste esfortzu eta gero, 2008an HABEko 2. profila atera zuen, eta Tandilgo Euskal Etxean eskolak ematen ibili da.\n“Oso interesgarria da Mintzanet proiektua. Horrelako webgune batzuk ezagutzen nituen, beste hizkuntza batzuk lantzeko, baina euskaldunentzat ez zegoen ezer. Mintzanet ezagutu nuenean, berehala apuntatu nintzen, Argentinan ez daukadalako aukera handirik euskaraz hitz egiteko”, azaldu du Ceciliak.\nBere asmoa bidelaria izatea zela aitortu digu. “Bidelagun izaten ausartuko nintzen galdetu zidaten, eta baietz esan nuen”. Lourdes Erquicia da bere bikotekidea, eta harreman polita sortu da bien artean. “Berarekin hitz egitea oso baliagarria da niretzat, eta berari laguntzeak poz handia ematen dit. Euskara asko maite dut, eta uste dut horrela ez dudala ikasitakoa galduko. Gainera, iaz Lourdesek 1.A mailako azterketa gainditu zuen, eta biok asko poztu ginen”, esan du Ceciliak.\nEuskal musika asko gustatzen zaio, eta irratian eta Interneten aurkitzen dituen euskal abestiak entzuten ditu. “Txikitan, euskal dantza ikasi nahi nuen, baina ez nintzen inoiz horretan jarri. Euskal kulturarekin lotuta dagoen guztia gustatzen zait. Ahal dudan neurrian, euskara erabiltzen dut: idaztean, irakurtzean, entzutean eta hitz egitean. Adibidez, Facebook, Firefox eta Outlook euskaraz erabiltzen ditut. Aitonaren hizkuntza zen, eta haren hizkuntza ezagutzea eta erabiltzea nire omenaldi txikia da”, azpimarratu du.\nCeciliak biziki gomendatzen du Mintzanet, “aukera zoragarria delako euskarari eusteko”. Eta zera gaineratu du: “Gaur egun, komunikabide asko daude, eta, Internet bidez, dena da posible. Horrelako ekimenak oso baliagarriak dira munduan zehar gauden euskaldunontzat”.\nNerea Elizaga: zergatik Mintzanet?\nOne thought on “Cecilia Cenoz, bidelaria: “Euskara aitonaren hizkuntza zen, eta haren hizkuntza ezagutzea eta erabiltzea nire omenaldi txikia da””\nCecilia,asko gustatu zait zu ikustea webgunean.\nPrevious Previous post: Mintzanetek Donostiako San Telmo museoan egin duten Mintzodromoan parte hartu du\nNext Next post: Gemma Sangines, bidelaria: “Mintzanet oso baliagarria da; bereziki, kanpoan bizi garen lagunontzat”


Europako iparraldeko herrialdeek bikoiztu egin dute Espainia internauta kopuruan | Consumer\nEuropako iparraldeko herrialdeek bikoiztu egin dute Espainia internauta kopuruan\nSarean sartzeko praktiketan alde gutxien duten nerabeak dira.\nEspainiako Internet erabiltzen duten biztanleak Europako erdialdeko eta iparraldeko beste nazioen erdiak edo gutxiago dira, “Komunikabideak. 2006ko joerak. Atzo aurkeztu zuten El año de la Televisión”.\nGuztira 40 irakasle eta profesionalek hartu dute parte lan horretan, eta adierazten du Sarean sartzeko praktiketan alderik txikiena nerabeen artean dagoela. Halaber, Espainiako gazteen artean gero eta telebista gutxiago kontsumitzeko joera nabari da Interneten alde. Oro har, bitarteko horren batez besteko kontsumo-denbora egunkariak irakurtzeko erabiltzen dena baino handiagoa da.\nTelebistaren arloan, ikus-entzunezko legedi berriaren oinarria, lehia handitzeari, enpresa gehiagorentzako publizitatearen banaketari eta Lurreko Telebista Digitalaren (LTD) etorrerari buruzkoa da txostena.\nAlbistegiei dagokienez, esan du espazio horien “gero eta ikusgarriago” izateak, non gertaerak, kronika arrosa eta kirolak baitira nagusi, mugatu egin duela erreferentziazko kazetaritza-albisteen presentzia.\nAzkenik, eguneroko prentsari dagokionez —negozio horrek bilakaera ona izan du—, azterlanak adierazten du baliabide hori etengabe hobetu dela 2001etik aurrera, publizitateko diru-sarrerak handitu egin direlako, eta ez hainbeste banaketa handitu delako (1.000 biztanleko 100 ale baino gutxiago).\nerabiltzaileak Internet-eu población-eu


Urtebetetzeak ospatzeko eredua eraldatu dute Laudio Txikin | Laudio Ikastola\nUrtebetetzeak ospatzeko eredua eraldatu dute Laudio Txikin\nHaurren urtebetzeak ospatzeko modu berezia diseinatu eta gauzatzen ari dira Laudio Txikin, lurrak eguzkiari ematen dizkion bueltak ardatz hartuta. Urte bateko eta bi urteko haurrekin egiten dute dinamika, baina familiek etxean egiteko modukoa ere bada eta edozein adinetarako moldagarria.\nUrtebetetzeak data bereziak dira, urteak betetzen dituenarentzat eta ondoko lagun zein senideentzat ere. Horregatik, ospakizun horietarako “erritual” moduko proposamena lantzen ari dira Laudio Txikin, bakoitzak bere errealitatera egokitzeko modukoa.\nHaur-burbuila bakoitzean “eguzki” bat sortuko dute. “Umeek uneoro ikus dezaketen leku batean jarrita egongo da. Urtebetetze egunean, goizeko lehen unetik sarreran jarriko dugu umearen argazkiarekin”, azaldu dute bertoko hezitzaileek.\nFamilia bakoitzari 3 argazki esanguratsu eskatu dizkiete: “Argazki bat jaio berritako eta besteak umearekin batera aukeratutakoak”. Nabarmendu dutenez, garrantzitsua da aukeraketa horri denbora eskaintzea.\nUrtebetetze egunean umeak Ikastolara argazki horiek eraman beharko ditu. “Izan daiteke kutxatxo baten barruan... zerbait berezi eta inportantea bezala”. Argazkiak eguzkiak dituen “pintzetan” jarriko dituzte, eta jarraian ekingo diote errituala ospatzeari.\nOspakizun eredu berria\n“Errituala” burutzeko nondik norakoak azaldu dizkiete Laudio Txikiko familiei: “Gustuko dugun leku goxo eta lasai bat topatuko dugu. Bertan, alfonbra baten erdian, sortu dugun Eguzkia jarriko dugu. Eguzkiaren erdigunean kandela (hainbat urte, zenbat kandela) jarri eta piztuko dugu, eguzkiaren berotasuna eta argia sinbolizatzeko”.\nOspakizuneko lagunak lurrean eseriko dira borobil bat osatuz. Urteak betetzen dituen haurra ere borobilean eseriko da. Ondoren, honakoa esango dute parte-hartzaile guztien artean: “Lurrak eguzkiari buelta eman dio eta (urteak bete dituenaren izena)-k X urte bete ditu”. Ondoren, eguzkia atzamarrekin inguratuko dute, haurra jaio zen hilabetetik hasita. “Eguzkiari bira bakoitzak urtea irudikatzen du, beraz, eguzkiari birak urteen kopuruaren araberakoak izango dira”.\nOspakizuna amitzeko, guztien artean abesti bat kantatuko dute eta haurrak kandelari putz egingo dio.\nArgazki bilduma gelan\nUrtebetetze ospakizuna bukatzen denean, eguzkian erabilitako argazkiak koadrorako baliatzen dituzte gela bakoitzean. “Argazki hauek argazkien koadroan pintzekin eskegita egongo dira umeen altueran. Azpian argazkietarako kutxatxoa eta pintzetakoa egongo da. Umeek edozein momentutan argazkiak eskegitzeko, kentzeko… aukera izango dute”.\nLaudio Txikiko hezitzaileek nabarmendu dutenez, oso erraza da errituala etxean prestatzea: “Kartoizko borobil bat eta pintzak besterik ez dira behar".


Barrikako Udala - KULTUR AGENDA MARTXOA 2014\nKULTUR AGENDA MARTXOA 2014\nMartxoan zehar familia osoarentzako ekintzez gozatuko dugu.\nLehenengo asteburuan zehar Inauteriak ospatuko ditugu musikaz beteriko festa batekin non txikiak protagonista izango diren. Makilaje tailerra eta haurrentzako jokoak egongo dira eta hauen ostean, familia giroko diskofesta izango dugu. Festari amaiera emateko, txokolatada herrikoia izango da gerturatutako guztientzat.\nEmakumeen Eguna, Martxoak 8 (zapatua) kirolaz beteriko jardunaldia izango da. Goizeko 10:00etan VI. Herri Estropadari "Emakumeen Eguna" hasiera emango diogu non 100 emakume palistek parte hartuko duten. Arratsaldean, 15:00etatik aurrera, I. Padel Txapelketa "Emakumeen Eguna" ospatuko da, txapelketa amerikarra, guztiak guztien kontra. Txapelketaren amaieran, partehartzaile bakoitza oroigarria jasoko du eta hamaiketako herrikoia egongo da.\nJardunaldiari amaiera emateko, arratsaldeko 18:00etan Ander Deuna Kultur Aretoan, Barrikako Emakumeen Elkarteak "Emakumeen Hitza", Elkarteen manifestuaren irakurketari ekingo dio eta honen ostean, Arrautzopil eta Tarten IV. Lehiaketa eta ondorengo dastatzea izango da.\nMartxoan zehar Familia Zinemarekin jarraituko dugu, oraingo honetan bi filme emango dira bi barikutan zehar, martxoak 14 eta 28, "Kung Fu Panda II" eta "Horton".\n21ean, barikua, 5 eta 12 urte bitarteko umeei zuzenduriko Elikadura Tailerraz gozatuko dugu. Haurrak saioan zehar azkaria hartuko dute elikagaien munduan gutxinaka gutxinaka sartzen diren bitartean, elikagai bakoitzaren propietateak, elikadura piramidea, etab. Hau guztia joku eta dinamika partehartzaile ezberdinen bitartez garatuko delarik. Tailerra arratsaldeko 18:00etan izango da Udal Liburutegian. Aurretiko izen ematea ezinbestekoa izango da, plazak mugatuak baitira.